sagorsarker/bangla-wikipedia huggingface dataset:
ডি পি আই

ডিপিআই (DPI) হল ডট পার ইঞ্চ (Dot per inch) এর সংক্ষিপ্ত রূপ। এক বর্গ ইঞ্চি স্থানে কতগুলো ডট বা বিন্দু আছে তার হিসাবের জন্য ব্যবহার করা হয় এই মান। এটি সাধারণত প্রিন্টিং এর কাজে বেশি ব্যবহার হয়। প্রিন্টারের মান বোঝাতেও এই শব্দটি ব্যবহার হয়। যেমন: ৩২০x৬৪০ ডিপিআইতে প্রিন্ট হবে, মানে ঔ প্রিন্টারটি প্রতি ইঞ্চি স্থানে ৩২০x৬৪০ =২০৪৮০০ টি ডট বা কালির ফোটা ফেলতে পারে । এ মান যত বেশি হবে প্রিন্টারের মান ও দাম তত বেশি হবে।
কাগজ ভেদে ডিপিআই এর কম বেশি ব্যবহার হয়। ছাপার ক্ষেত্রে ডি পি আই এর হিসাব নিম্নরুপ
যারা গ্রাফিক্সে কাজ করেন এবং প্রিন্টিং এ জড়িত তাদের জন্য ডি পি আই এর উপরের হিসাবটি জানা আবশ্যক। নিউজপ্রিন্ট এ যদি এর চেয়ে বেশি ডি পি আই দিয়ে ছবি বা লেখা প্রিন্ট করতে দেন তবে তা বেশি কালির জন্য জড়িয়ে যাবে। আবার আর্ট কার্ডে ১৭০ এর কম ডি পি আই হলে ছাপার বিন্দু গুলি আলাদা করে দেখা যাবে।
কর্মপরিবেশ বিদ্যা

কর্মপরিবেশ বিদ্যা ( "আর্গোনমিক্‌স") বলতে বৃহত্তর অর্থে কর্মপরিবেশ ও তার অভ্যন্তরে অবস্থিত মানুষের মধ্যকার আন্তঃসম্পর্কের অধ্যয়নকে বোঝায়। আরও বিশেষ অর্থে একজন কর্মপরিবেশবিদ কাজের পরিবেশ এমনভাবে নকশা করেন বা এতে এমন পরিবর্তন সাধন করেন, যাতে তা কর্মীর সাথে খাপ খায়। কর্মপরিবেশ বিদ্যার লক্ষ্য কাজে অস্বস্তি দূর করা, কর্মদক্ষতা বৃদ্ধি করা এবং কাজের কারণে আঘাতের ঝুঁকি দূর করা।
আন্তর্জাতিক কর্মপরিবেশ বিদ্যা সংস্থার দেওয়া সংজ্ঞা অনুযায়ী "কর্মপরিবেশ বিদ্যা বা মানব উপাদানসমূহ বলতে বিজ্ঞানের একটি শাখাকে বোঝায় যেখানে কোনও ব্যবস্থাতে অবস্থিত মানুষ ও অন্যান্য উপাদানের মধ্যকার আন্তঃক্রিয়া বোঝার চেষ্টা করা হয়। একই সাথে এটি একটি পেশা যেখানে তত্ত্ব, মূলনীতি, উপাত্ত ও পদ্ধতিসমূহ ব্যবহার করে কর্মপরিবেশ বা ব্যবস্থাটিকে এমনভাবে নকশা করা হয় যাতে মানব কল্যাণ এবং সামগ্রিক ব্যবস্থার কর্মসাধম সর্বোচ্চ সন্তোষজনক হয়।"
কারও কর্মক্ষেত্র যেন তার দেহের ক্ষতির কারণ না হয়, তার জন্য কী করা দরকার এবং কীভাবে তা করা দরকার, সে সম্পর্কে এখানে বর্ণনা থাকে। যেমন যে কর্মী ঢালাইয়ের কাজ করেন তাঁর যেকোনও সময়ে আগুনের স্ফুলিংগ দ্বারা চোখ বা শরীরের ক্ষতি হতে পারে, কিন্তু ক্ষতি যেন না হয় তার জন্য কী কী পদক্ষেপ নেবেন, তার সবিশেষ বর্ণনা কর্মপরিবেশ বিদ্যা থেকে পাবেন। এরূপ প্রতিটি পেশার জন্য সুনির্দিষ্ট কর্মপরিবেশ নকশাকরণের নীতি আছে।
তুরীয় সংখ্যা

গণিত-এ, তুরীয় সংখ্যা(ইংরেজি Transcendental number) এমন একটি সংখ্যা যা বীজগাণিতিক সংখ্যা নয়—অর্থাৎ, মূলদ সহগযুক্ত সসীম ঘাতের অশূন্য বহুপদীর মূল নয়। সবচেয়ে পরিচিত তুরীয় সংখ্যা হল এবং ।
যদিও তুরীয় সংখ্যার মাত্র কয়েকটি শ্রেণী সম্পর্কে জানা যায়(কারণ একটা সংখ্যা যে তুরীয় সংখ্যা তা প্রমাণ করা অত্যন্ত কঠিন) তবুও তুরীয় সংখ্যা দুর্লভ না। প্রকৃতপক্ষে, প্রায় সব বাস্তব এবং জটিল সংখ্যাগুলি তুরীয় সংখ্যা, যেহেতু বীজগণিতিক সংখ্যাগুলি একটি গণনাযোগ্য সেট গঠন করে, যখন বাস্তব সংখ্যার সেট এবং জটিল সংখ্যার সেট উভয়ই অগণনাযোগ্য সেট, এবং যে কোনও গণনাযোগ্য সেটের চেয়ে বড়। সমস্ত 'বাস্তব তুরীয় সংখ্যা' ('তুরীয় বাস্তব সংখ্যা' বা 'তুরীয় অমূলদ সংখ্যা' নামেও পরিচিত) হল অমূলদ সংখ্যা, যেহেতু সমস্ত মূলদ সংখ্যা বীজগণিতিক সংখ্যা। এর বিপরীতটা সত্য নয়: সব অমূলদ সংখ্যা তুরীয় সংখ্যা নয়। তাই, বাস্তব সংখ্যার সেটকে মূলদ সংখ্যা, বীজগাণিতিক অ-মূলদ সংখ্যা এবং তুরীয় বাস্তব সংখ্যার সেট অনাধিক্রান্তভাবে গঠন করে। উদাহরণস্বরূপ, 2 এর বর্গমূল একটি অমূলদ সংখ্যা, কিন্তু এটি তুরীয় সংখ্যা নয় কারণ এটি একটি বহুপদী সমীকরণ এর একটি মূল। গোল্ডেন রেশিও (formula_1 বা formula_2 লেখা হয়) হল আরেকটি অমূলদ সংখ্যা যা তুরীয় সংখ্যা নয়, কারণ এটি বহুপদী সমীকরণ এর মুল। একটি সংখ্যার তুরীয় সংখ্যা হওয়ার ধর্মকে "'ট্রান্সসেন্ডেন্স" বলে।
"ট্রান্সসেনডেন্টাল" নামটি ল্যাটিন "transcendĕre" শব্দটি থেকে এসেছে 'উপরে বা তার বাইরে আরোহণ করা বা অতিক্রম করা', এবং এই গাণিতিক ধারণার প্রথম ব্যবহার করা হয়েছিল লিবনিজের 1682 একটি গবেষণা পত্রে যেখানে তিনি প্রমাণ করেছিলেন যে , এর একটি বীজগণিতিক ফাংশন নয়। অয়লার, 18 শতকে, সম্ভবত প্রথম ব্যক্তি যিনি আধুনিক অর্থে তুরীয় "সংখ্যা"কে সংজ্ঞায়িত করেছিলেন।
জোহান হেনরিখ ল্যামবার্ট অনুমান করেছিলেন যে এবং উভয়ই তুরীয় সংখ্যা, তিনি 1768 সালে গবেষণা পত্রে প্রমাণ করেন {pi}} হল অমূলদ সংখ্যা, এবং -এর অতিক্রমের প্রমাণের একটি অস্থায়ী স্কেচ প্রস্তাব করেছে।
জোসেফ লিউভিল 1844 সালে সর্বপ্রথম তুরীয় সংখ্যার অস্তিত্ব প্রমাণ করেন, এবং 1851 সালে প্রথম দশমিক উদাহরণ দেন যেমন লিউভিল ধ্রুবক 
যেটিতে দশমিক বিন্দুর পরে তম সংখ্যাটি যদি সমান ( factorial) হয় কিছু এবং ছাড়া। অন্য কথায়, এই সংখ্যার তম সংখ্যাটি 1 হলে তবেই
পল্টন ময়দান

পল্টন ময়দান বাংলাদেশের রাজধানী ঢাকা শহরে অবস্থিত একটি মাঠ। এখানে বিভিন্ন রাজনৈতিক জনসভা অনুষ্ঠিত হয়ে থাকে। ঢাকার গৌরবোজ্জ্বল ঐতিহ্যের স্মারক এ ময়দান। ব্রিটিশ সেনাদের পদভারে জেগে উঠা বিশাল উন্মুক্ত প্রাঙ্গণ। পূর্ব বাংলার আন্দোলনের স্মৃতিময় স্থান। স্বাধীন বাংলাদেশ এবং গণতান্ত্রিক রাষ্ট্র প্রতিষ্ঠার অসংখ্য গৌরবগাথার জন্ম দিয়েছে পল্টন ময়দান।
ব্রিটিশ আমলে একটি নতুন সেনানিবাস তৈরি করার উদ্দেশ্যে ঢাকার তখনকার ডিস্ট্রিক্ট ম্যাজিস্ট্রেট চার্লস ড'স নবাবপুর ও ঠাটারীবাজার ছাড়িয়ে শহরের উত্তর-পূর্বে অবস্থিত বেশকিছু অংশ সংস্কার করেন। সেখানে সিপাহীদের ছাউনি, অফিসারদের বাসস্থান এবং প্যারেড গ্রাউন্ড করা হয়। এ এলাকাটিই বর্তমান পল্টন বা পুরানা পল্টন এলাকা। পল্টন পুরনো পাণ্ড নদীর তীরে অবস্থিত ছিল। সেনানিবাসটি মশা, ম্যালেরিয়াসহ বিভিন্ন উপদ্রব এবং অস্বাস্থ্যকর পরিবেশের কারণে সেনাবাহিনীর জন্য পরিত্যক্ত হয়। এর সমর্থনে ১৮৪০ সালে ঢাকা ভ্রমণকারী ডেভিডসনের বক্তব্য পাওয়া যায়। ১৮৫৯ সালে তৎকালীন সার্ভেয়ার জেনারেলের ঢাকার মানচিত্রে পল্টনকে একটি বিরান অঞ্চল হিসেবে দেখানো হয়। সেনানিবাস লালবাগে স্থানান্তরের পর পল্টন এলাকাটির পরিচর্যার দায়িত্ব মিউনিসিপাল কমিটির কাছে দেয়া হয়। এর এক অংশে গড়ে ওঠে 'কোম্পানির বাগান।' আরেক অংশ খেলাধুলা এবং বিভিন্ন সময় সিপাহীদের কুচকাওয়াজের জন্য ব্যবহার করা হত। উনিশ শতকের শেষার্ধে পল্টনে মাঝে মাঝে জনসভা হতে শুরু করে।
তবে ঐতিহাসিক এ ময়দান এখন হারিয়ে গেছে। পল্টন ময়দান এখন খেলার মাঠ হয়ে গেছে। ৯০ দশকের বিশাল ময়দান দিন দিন ছোট হতে হতে মধ্যম সারির মাঠ হয়ে গেছে। নামে এখনো পল্টন ময়দান থাকলেও ধুলোবালি ও দখলে তা যৌবন হারিয়েছে। পল্টন ময়দান থেকে রাজনীতি বিদায় নিয়েছে। এখন আর কেউ সেখানে যান না।
কারণ ময়দানের বুক চিরে গড়ে উঠেছে একের পর এক সুবিশাল স্থাপনা। নানা ফেডারেশনের ভবন নির্মাণের কাজ এখনো চলমান। বর্তমানে এখানে আর মিছিল মিটিং করার পরিবেশও নেই। প্রতিদিনই এ মাঠে ফুটবল, ক্রিকেট, রাগবি কত কী খেলা হয়। বলতে গেলে দিনভরই কোনো না কোনো খেলা চলে পল্টন ময়দানে। গত এক দশকে খেলাধুলার অবকাঠামোতে ফাঁকা ময়দানটি এখন চতুর্দিকে ঘেরা এক আবদ্ধ জায়গা। পুরো ময়দানের চারপাশে তৈরি  স্থাপনা। 
২০০৮ সালের নির্বাচনে আওয়ামী লীগ সরকার গঠনের পর পল্টন ময়দানে বড় কোনো জনসভা হয়েছে কি-না, সে তথ্য জানাতে পারেননি ময়দানঘেঁষা দোকানদাররা। তারা বলেছেন, তার পর থেকে আওয়ামী লীগের বড় সমাবেশগুলো সোহরাওয়ার্দী উদ্যানেই হচ্ছে। আর বিএনপি সোহরাওয়ার্দী ও নয়াপল্টনে দলীয় কার্যালয়ের সামনের রাস্তায় সভা-সমাবেশ করছে।
বঙ্গবন্ধু স্টেডিয়ামের ৩ নাম্বার গেটের কাছে তালাচাবি সারেন আয়নাল মিয়া। প্রায় ৩০ বছর ধরে তিনি এই এলাকায় নানা কাজের সঙ্গে যুক্ত আছেন। এগিয়ে গিয়ে পল্টন ময়দানটা কোথায় জানতে চাওয়া হলে তিনি হাত উঁচু করে দেখালেন এই যে হ্যান্ডবল ফেডারেশনের ছাউনি দেখছেন, এটার দক্ষিণ পাশের ফাঁকা ছোট মাঠটাই পল্টন ময়দান। 
জানা গেছে, পল্টন ময়দানটি জাতীয় ক্রীড়া পরিষদের অধীন। তবে পল্টন ময়দান মাঠের প্রশাসক বঙ্গবন্ধু জাতীয় স্টেডিয়াম কর্তৃপক্ষ। মূলত গত ওয়ান-ইলেভেন সরকারের পর পল্টন ময়দানের নিয়ন্ত্রণ পায় জাতীয় ক্রীড়া পরিষদ।
কাঁচি

কাচি বা কেঁচি, (ইংরেজি Scissors) কাটার জন্য ব্যবহার্য একটি হস্তচালিত যন্ত্র। কা‌চি নির্মিত হয় দুইটি ধারাল লৌহ নির্মিত ফলা দ্বারা। ফলার ধারাল দিক দুইটি পরস্পরের দিকে মুখ করে থাকে। এবং তাদের বিপরীত দিকে থাকে দুইটি হাতল যেখানে বল প্রযোগ করলে তারা বন্ধ হয়ে যায় এবং মাঝে থাকা পাতলা বস্তু কর্তিত হয়। কাচি সাধারণত বিভিন্ন হালকা বস্তু যেমন, দড়ি, কাপড়, কাগজ ইত্যাদি কাটতে ব্যবহৃত হয়। কাজ ও ব্যবহারের উদ্দেশ্য ভেদে বিভিন্ন ধরনের কাচির ব্যবহার ভিন্ন। যেমন চুলকাটা, বাগানের গাছ ছাঁটা বা রান্নার কাজে বিশেষভাবে নির্মিত কাচি ব্যবহৃত হয়।
খুব সম্ভবত খ্রিস্টপূর্ব ১৫০০ সালে প্রাচীন মিশরে কাচি আবিষ্কৃত হয়। সবচেয়ে পুরাতন কেঁচিটি পাওয়া গেছে মেসোপটেমিয়ায় যেটি তৈরি করা হয়েছিল ৩,০০০ থেকে ৪,০০০ বছর আগে।
আলোক নিঃসারী ডায়োড

আলোক নিঃসারী ডায়োড বা ইংরেজিতে লাইট-এমিটিং ডায়োড (Light - Emitting Diode), সংক্ষেপে এলইডি LED ইলেকট্রনিক্স ক্ষেত্রে বহুল ব্যবহৃত একটি অর্ধপরিবাহী ডায়োড। এলইডি এমন একটি অর্ধপরিবাহী যন্ত্রাংশ যা কিনা আলোও বিকিরণ করে। এটি বিভিন্ন রঙের হয়ে থাকে, প্রায় প্রতিটি ইলেকট্রনিক্সের যন্ত্রে এর ব্যবহার দৃষ্ট যায়। মোবাইল ফোনের কি প্যাড জ্বলে ওঠাও এই এলইডি-এর অবদান। এতে খুবই কম তড়িৎ প্রবাহ প্রয়োজন হয়। সাধারণত ১০-২০ মিলি এম্পিয়ার কারেন্ট ও ৩ ভোল্ট একটি এলইডি জ্বালানোর জন্যে ব্যবহার হয়। রাস্তায় ইদানীং যে বড় স্ক্রিনের টিভি দেখা যায় তাও অসংখ্য এলইডি এর সমন্বয়। এগুলির এক-একটি সাতটি পর্যন্ত রং প্রদর্শন করতে পারে।
এলইডি প্রকৃতপক্ষে একটি সম্মুখ ঝোঁক বিশিষ্ট P-N জাংশন ডায়োড। এটি GaAs(গ্যালিয়াম-আর্সেনাইড) GaP(গ্যালিয়াম ফসফাইড)প্রভৃতি অর্ধপরিবাহী যৌগ দ্বারা প্রস্তুত করা হয় যাতে তাদের বেশিরভাগ শক্তি আলো হিসেবে নির্গত হয়। এই আলোর বর্ণ ব্যবহৃত বস্তুর উপাদানের উপর নির্ভর করে।একটি P-N জাংশন শোষিত আলো শক্তির রূপান্তর করতে পারে তার সমানুপাতিক বিদ্যুৎপ্রবাহ মধ্যেমে (অর্থাৎ বৈদ্যুতিক শক্তির প্রয়োগে এটি আলো নির্গত করে)। এই ঘটনাটি সাধারণত একটি বৈদ্যুতিক ক্ষেত্রের প্রভাব অধীন একটি অর্ধপরিবাহী থেকে আলোর প্রকার হিসেবে সংজ্ঞায়িত করা যেতে পারে, যাকে Electro luminescence(বৈদ্যুতিক প্রক্ষেপন) বলা হয়. ইলেকট্রন এন-অঞ্চল থেকে ক্রস ও পি-অঞ্চলে বিদ্যমান গর্ত সঙ্গে পুনর্মিলিত হিসাবে চার্জ বাহক একটা ফরওয়ার্ড pn মোড় মধ্যে পুনর্মিলিত. গর্ত Valence শক্তি ব্যান্ড যখন ইলেকট্রন, শক্তির মাত্রা প্রবাহ ব্যান্ড আছে. সুতরাং গহ্বর শক্তি স্তর ইলেকট্রন শক্তির মাত্রা তুলনায় কম হতে হবে. শক্তির কিছু অংশ ইলেকট্রন এবং গর্ত পুনর্মিলিত করার জন্য অপচিত করা আবশ্যক. এই শক্তি তাপ এবং আলো আকারে নির্গত হয়.
মোবাইল ফোন ও এলইডি স্ক্রিন ছাড়াও অপটিক্যাল যোগাযোগ, ইন্ডিকেটর বাতি, ইনফ্রারেড রশ্মি, আলোকসজ্জা, ট্রাফিক সিগন্যাল, অপটিক্যাল মাউস, লেজার রশ্মি উৎপাদন সহ আরো অনেক কাজে এলইডি ব্যবহৃত হয়।
ডায়ার স্ট্রেইট্‌স

ডায়ার স্ট্রেইট্‌স সত্তর ও আশির দশকের নামকরা ব্রিটিশ রক ব্যান্ড। ব্যান্ডের প্রধান গায়ক ও গিটার-বাদক মার্ক নফ্‌লার (Mark Knopfler)। তাদের অ্যালবাম 'ব্রাদার্স ইন আর্ম্‌স' (১৯৮৫) রক ইতিহাসের বহুল বিক্রিত অ্যালবামগুলোর অন্যতম।
ভি বিশ্বনাধন

ভি বিশ্বনাধন (V Viswanadhan) (জন্ম: ফেব্রুয়ারি ২৭, ১৯৪০) একজন ভারতীয় চিত্রশিল্পী, ভাস্কর এবং চলচ্চিত্র নির্মাতা। তিনি তামিল বংশোদ্ভূত। অনেকেই তাকে ভারতের বিশিষ্ট আধুনিক চিত্রশিল্পীদের একজন বলে মনে করেন। 
কেরালায় জন্মগ্রহণ করেন এবং চেন্নাইয়ের গভর্নমেন্ট কলেজ অফ আর্টস এন্ড ক্রাফ্‌ট্‌স-এ অধ্যয়ন করেন। ১৯৬৬ সালে তার প্রথম একক প্রদর্শনী চেন্নাইয়ে অনুষ্ঠিত হয়। পরবর্তীকালে তিনি ভারতের অন্যান্য শহরে একক প্রদর্শনী করেন, যেমন বাঙ্গালোর (১৯৬৭), মুম্বাই (১৯৭১) এবং নয়া দিল্লী (১৯৭৪)। তার আঁকা ছবি বিদেশেও প্রদর্শিত হয়েছে। এর মধ্যে উল্লেখযোগ্য প্যারিস (১৯৬৮), ডেনমার্ক (১৯৬৯), ইতালি (১৯৭৪) এবং জার্মানি (১৯৭৫)।
বিশ্বনাধন চোলামান্ডালাম শিল্পী পল্লীর একজন প্রতিষ্ঠাতা সদস্য। তিনি শিল্প ও চিত্রকলা বিষয়ে বিভিন্ন তামিল সাময়িকীতে প্রচুর লেখালেখি করেছেন। সত্তুরের দশকে তিনি শিল্প নিয়ে তিনটি চলচ্চিত্র নির্মাণ করেন - 'কালার এন্ড ফর্ম' (১৯৭২), 'এজুথু' (১৯৭৩) এবং 'স্যান্ড' (১৯৭৭)। ভারতীয় চিত্রকলায় আধুনিকতাবাদী ধারার নিদর্শন হিসেবে তার চিত্র দেশ ও বিদেশের বেশ কয়েকটি জাদুঘরের স্থায়ী সংগ্রহে স্থান পেয়েছে।
মলিবডেনাম

মলিবডেনাম একটি মৌলিক পদার্থ যার রাসায়নিক প্রতীক Mo এবং পারমাণবিক সংখ্যা ৪২। এটি একটি 'd' ব্লক মৌল। মৌলটির নাম প্রাচীন গ্রিক শব্দ "মলিবদোস" থেকে এসেছে, যার অর্থ সীসা। এর কারণ মলিবডেনামের আকরিককে সীসার আকরিক ভেবে ভুল করা হত। খনিজ মলিবডেনাম ইতিহাসে সবসময়ই পরিচিত ছিল, তবে এটিকে অন্য মৌলের থেকে আলাদা করে পর্যবেক্ষণের প্রথম কৃতিত্ব দেখান কার্ল ভিলহেল্ম শেলে, ১৭৭৮ সালে। ১৭৮১ সালে পেটার ইয়াকব হেল্ম ধাতব মৌলটিকে আলাদা করেন।
মলিবডেনামকে প্রকৃতিতে উন্মুক্ত অবস্থায় পাওয়া যায় না। এটির রঙ রূপার মত ও কিছুটা ধূসর আভাযুক্ত। এটিকে মূলত বিভিন্ন খনিজ পদার্থে অক্সাইড অবস্থায় পাওয়া যায়। এটির গলনাংক সমস্ত মৌলের মধ্যে ৬ষ্ঠ সর্বোচ্চ। বিশ্বের প্রায় ৮০% মলিবডেনাম উচ্চ-শক্তিবিশিষ্ট ইস্পাতের সংকর তৈরিতে ব্যবহার করা হয়।
ব্যাক্টেরিয়াদের এনজাইমেও মলিবডেনামের উপস্থিতি আছে। এটি সমস্ত ইউক্যারিয়ট জীবদের জন্য একটি অবশ্য প্রয়োজনীয় মৌল।
গ্রাফ তত্ত্ব

গণিতে এবং কম্পিউটার বিজ্ঞানে গ্রাফ তত্ত্ব () এমন একটি বিষয় যা গ্রাফ সম্পর্কিত বিষয়াদি আলোচনা করে। "গ্রাফ" হচ্ছে কতগুলো ভার্টেক্স বা শীর্ষবিন্দুর সমষ্টি এবং কতগুলো এজ বা রেখার সমষ্টি যারা বিভিন্ন ভার্টেক্সের মধ্যে সংযোগ স্থাপন করে। গ্রাফ দিকঅনির্দেশিত বা অদিক হতে পারে যার অর্থ হচ্ছে দুটি ভার্টেক্সের সংযোজক রেখার কোন দিক নেই। দিকসংবলিত বা সদিক গ্রাফের এজগুলোর নির্দিষ্ট দিক রয়েছে। বিস্তারিত সংজ্ঞার জন্য দেখুন গ্রাফ (গণিত)।
লিওনার্ট অয়লার কনিংসবার্গের সাত সেতু সমস্যার উপরে যে নিবন্ধ লিখেছিলেন তা ১৭৩৬ সালে প্রকাশিত হয়, এবং এটিকে গ্রাফ তত্ত্বের ইতিহাসের প্রথম প্রকাশনা হিসেবে গ্রহণ করা হয়েছে। এই নিবন্ধ এবং ভ্যান্ডারমোন্ডের নাইটের ভ্রমণ সমস্যার উপর লিখিত আরেকটি নিবন্ধে লিবনিজের দেখানো পথে গবেষণা ও বিশ্লেষণ করা হয়। এজ, ভারটেক্স এবং উত্তল পলিহেড্রনের ফেসের সংখ্যার উপর অয়লার সূত্র প্রদান করেন এবং কোশি ও এল'হুইলিয়ের এটির ওপর গবেষণা করে সূত্রগুলোর সাধারণ বর্ণনা দেন। এভাবেই টপোলজির জন্ম হয়।
ডাস কাপিটাল

ডাস কাপিটাল বা পুঁজি (জার্মান "Das Kapital"; বাংলা "পুঁজি") কার্ল মার্ক্সের লেখা পুঁজিবাদের সমালোচনামূলক একটি বই। সমাজপ্রগতির সাথে অর্থনীতির জটিল সম্পর্ক মার্ক্সবাদের প্রধান অংশ। সামাজিক ইতিহাসের ব্যাখ্যায় মার্ক্স দেখিয়েছেন, যে কোনো ঐতিহাসিক যুগ সমকালীন পণ্য-উৎপাদন ব্যবস্থার দ্বারা নিয়ন্ত্রিত। উৎপাদন ব্যবস্থা বলতে মার্ক্স‌ সাধারণভাবে উৎপাদন প্রসঙ্গ তোলেননি। মার্ক্স জোর দিয়েছেন উৎপাদন সর্ম্পকের উপর—যার অর্থ, উৎপাদন ব্যবস্থার উপর নির্ভর করে সামাজিক মানুষ পরস্পরের সঙ্গে যে সর্ম্পক গড়ে তোলে।
"পুঁজি" গ্রন্থে (১৮৬৭) মার্কস যে ধারণাগুলির উপর আলোচনা করেন সেই ধারণাগুলি সনাতন অর্থনীতিবিদদের সূত্রেই নেওয়া, যদিও তিনি এগুলি ব্যবহার করেছেন সম্পূর্ণ ভিন্ন সিদ্ধান্ত প্রতিষ্ঠিত করতে। বিনিময়, উৎপাদন, মূল্য, শ্রম, শ্রমের সামর্থ্য বা ক্ষমতা, শ্রমবিভাগ, বিযুক্তি, সম্পত্তি, মুনাফা প্রতিটি ধারণাকেই মার্কস উপস্থিত করেছেন এ বিষয়ে অর্থনীতির প্রবক্তাদের বা ব্যাখ্যাকারদের বক্তব্য দিয়ে এবং এরপর প্রতিটি বিষয়ের উপর নিজস্ব মতবাদ উপস্থিত করে প্রচলিত মতকে খণ্ডন করেছেন।
ডাস কাপিটালের প্রথম খণ্ডে মার্ক্‌স পুঁজিবাদী সমাজে উৎপাদন প্রণালীর বিশ্লেষণ করেছেন। ধনতান্ত্রিক সমাজে বাজারে বিক্রয়ার্থ পণ্যদ্রব্যের দুটি চেহারা দেখতে পাওয়া যায়। একটিতে তার ব্যবহারিক মুল্য প্রকাশ পায়, অপরটিতে বিনিময় মুল্য।
ডাস কাপিটালের ২য় খণ্ডের উপনাম "পুঁজির সঞ্চালন প্রক্রিয়া"। এখানে মার্ক্‌স ধনতান্ত্রিক অর্থনীতিতে পুঁজির গতিবিধি, আবর্তন, নিয়োজিত পুঁজির পণ্যে রূপান্তর ও পরিশেষে বাজার-পদ্ধতির মধ্যে বিনিময় ব্যবস্থায় বিভিন্ন পণ্যের উৎপাদন ও মূল্যমানের মধ্যে ভারসাম্য-অবস্থায় সরল পুনরুৎপাদন পদ্ধতির প্রচলন, ইত্যাদি বিস্তারিতভাবে আলোচনা করেছেন।
ডাস কাপিটালের ৩য় খন্ডটির উপনাম "ধনতান্ত্রিক উৎপাদন ব্যবস্থার সামগ্রিক চিত্র"। এখানে মার্ক্‌স বিশেষ বিশেষ মূল্যমানের প্রশ্ন, পুঁজির মুনাফার হার ও উদ্বৃত্ত মূল্যের বিভাজন থেকে প্রাপ্ত মুনাফার কথা বলেছেন। মার্ক্‌স দেখিয়েছেন, পণ্যোৎপাদনে পুঁজির মালিকের ব্যয়ের পরিমাণ ও পণ্যের যথার্থ উৎপাদন ব্যয় সমান নয়।
ফ্রিডরিখ এঙ্গেলস মার্কসের "উদ্বৃত্ত মূল্য তত্ত্ব" বিষয়ের নোটগুলো একত্রিত করেন এবং এগুলো পরে "পুঁজি"র চতুর্থ খণ্ড হিসেবে প্রকাশিত হয়।
জোসেফ ফুরিয়ে

জঁ বাতিস্ত জোসেফ ফুরিয়ে () (২১শে মার্চ, ১৭৬৮ - ১৬ই মে, ১৮৩০) একজন প্রখ্যাত ফরাসি গণিতবিদ। তিনি তাপীয় পরিবহনের গাণিতিক তত্ত্ব প্রদানের জন্য বিখ্যাত হয়ে আছেন। তাকে সাধারণত গ্রিনহাউস প্রভাব আবিষ্কারের কৃতিত্ব দেওয়া হয়। যেকোন গাণিতিক অপেক্ষককে বিশেষ কিছু ত্রিকোণমিতিক ধারার সাহায্যে প্রসারণের কৌশল এই তত্ত্বের অন্তর্গত। যদিও এইধরনের প্রসারণ-কৌশল তার আগেই অনুসন্ধান করা হয়েছিল, তবু বিশেষ অবদানের জন্য তার নামেই এদের নামকরণ করা হয়। ফুরিয়ে ধারাগুলোকে আজ বিজ্ঞানের নানা শাখায় এক অপরিহার্য সরঞ্জাম হিসেবে বিবেচনা করা হয়।
ফুরিয়ে প্যারিসের প্রায় ১০০ মাইল দক্ষিণে অবস্থিত ওসের (Auxerre) শহরে জন্মগ্রহণ করেন। তার জীবন ছিল বৈচিত্র্যপূর্ণ এবং কখনো প্রতিকূলও। মাত্র ৯ বছর বয়সে তিনি অনাথ হয়ে পড়েন। ওসের-এ অবস্থিত সাঁ-ব্যনোয়া-স্যুর-লোয়ার (Saint-Benoît-sur-Loire) নামের বেনেডিক্টদের দ্বারা পরিচালিত মঠে শিক্ষারত অবস্থায় তিনি গণিতের প্রেমে পড়েন।
১৭৯৫ সালে তিনি একোল নরমাল (École Normale)-এ (তিনি বিদ্যালয়টির প্রাক্তন ছাত্র ছিলেন) এবং ১৭৯৫ থেকে ১৭৯৮ সাল পর্যন্ত একোল পোলিতেকনিক (École Polytechnique)-এ শিক্ষকতার দায়িত্ব পালন করেন।
তিনি ফরাসি বিপ্লবের একজন সক্রিয় সমর্থক ছিলেন। একাধিকবার তিনি অল্পের জন্য কারাবন্দিত্ব এবং মৃত্যুদন্ডের হাত থেকে বেঁচে যান। বিপ্লব পরবর্তী সময়ে তিনি প্রথম নেপোলিয়ানের সাথে ফরাসিদের নব-অধিকৃত অঞ্চল মিশরে একটি শিক্ষা প্রতিষ্ঠান নির্মাণের উদ্দেশ্যে যান। ১৮০১ সালে ফরাসিরা মিশর ছেড়ে দেয়ার অব্যবহিত পরেই নেপোলিয়ান ফুরিয়ারকে দক্ষিণ ফ্রান্সের একটি বিভাগের প্রধান হিসাবে নিয়োগ দেন, যার কেন্দ্রীয় কার্যালয় গ্রেনোব্‌ল শহরে অবস্থিত ছিল।
গ্রেনোব্‌লে অবস্থানের সময়েই ফুরিয়ে তার বেশীরভাগ গুরুত্বপূর্ণ বৈজ্ঞানিক কাজ সম্পাদন করেন। বিজ্ঞান ও রাজনীতি দুই ক্ষেত্রেই ছিল ফুরিয়ের স্বছন্দ বিচরণ। বিপ্লব এবং নেপোলিয়ানের দ্বারা উদ্দীপ্ত ফুরিয়ে গণিত ও বিজ্ঞানে অসামান্য অবদান রেখেছিলেন।
ফুরিয়ের জীবনের শেষ বছরগুলি কেটেছিল প্যারিসে। সেখানে তিনি আকাদেমি দে সিয়ঁস (Académie des Sciences)-এর সেক্রেটারী পদলাভ করেন। পরবর্তীতে লাপ্লাসের উত্তরসূরি হিসাবে একোল পোলিতেকনিক পরিষদের সভাপতির দায়িত্ব পালন করেন।
তার লেখা গবেষণামূলক গ্রন্থ "তাপের বিশ্লেষণী তত্ত্ব"-তে (১৮২২; প্রথম ইংরেজি অনুবাদ Analytical Theory of Heat, ১৮৭৮) তিনি ফুরিয়ে ধারার সাহায্য পর্যায়ক্রমিক অপেক্ষকগুলোকে কী ভাবে সাইন এবং কোসাইনের অসীম ধারা হিসাবে প্রকাশ করা যায় তার বর্ণনা দেন।
তিনি ১৮৩০ সালের ১৬ই মে ৬২ বছর বয়সে পরলোকগমন করেন।
রক্‌স্টার্‌টা

রকস্ট্রাটা বাংলাদেশের প্রথম দিক কার হেভি মেটাল ব্যান্ডগুলোর মধ্যে একটি। মাত্র একটি অ্যালবাম বের করে থেমে গেলেও এখনো অনেক নতুন হার্ডরক ব্যান্ডের কাছে এই ব্যান্ডটি আদর্শ তাদের অসাধারণ প্রতিভার কারণে।
ব্যান্ড হিসেবে রকস্ট্রাটা যাত্রা শুরু হয় ১৯৮৫ সালে। তবে প্রথম অ্যালবাম বের করার সময় (১৯৯০) দলে যারা ছিলেন তারা হলেন --
সারগাম এর প্রযোজনায় তাদের প্রথম এবং একমাত্র অ্যালবাম বের হয় ১৯৯০ সালে। এর নাম ছিল "রকস্ট্রাটা " । 
অ্যালবামটির কয়েকটি উল্লেখযোগ্য গান হল---
রকস্ট্রাটা ৮০' এর শেষ দিকে এবং ৯০' এর শুরুর দিকে বেশ কয়েকটি সফল কনসার্ট এ অংশ নেয়। পরবর্তীকালে ব্যান্ডের অধিকাংশ সদস্য উচ্চশিক্ষার্থে দেশের বাইরে চলে গেলে যোগাযোগের অভাবে ব্যান্ডের কার্যক্রম থেমে যায়। মাহবুব-উর-রশিদ মাইল্‌স্‌ এ ড্রামার হিসেবে যোগ দেন। পরে ছেড়ে যান। তাকে দেশের সেরা ব্যান্ড ড্রামার দের একজন হিসেবে গণ্য করা হত। ইমরান হোসেন এখন এলিফ্যান্ট রোড নামের ব্যান্ডের সাথে যুক্ত।
বাইট

বাইট হল তথ্য পরিমাপের একটি একক। প্রতিটি বাইনারি অঙ্ককে বিট বলা হয় এবং ৮টি বিটকে এক বাইট বলা হয়। নিচের তালিকা দেখুন:
আট বিট = ১ বাইট,
১০২৪ বাইট= ১ কিলোবাইট,
১০২৪ কিলোবাইট= ১ মেগাবাইট,
১০২৪ মেগাবাইট= ১ গিগাবাইট,
১০২৪ গিগাবাইট=১ টেরাবাইট,
১০২৪ টেরাবাইট = ১ পেটাবাইট,
১০২৪ পেটাবাইট = ১ এক্সাবাইট,
১০২৪ এক্সাবাইট = ১ জেটাবাইট,
১০২৪ জেটাবাইট = ১ ইয়োটাবাইট।
বাইট শব্দটির প্রচলন সর্বপ্রথম করেন ডঃ ওয়ার্নার বুখোল্ড, ১৯৫৬ সালের জুলাই মাসে। তিনি তখন আইবিএম ৭০৩০ কম্পিউটারের নকশা প্রণয়নের সাথে জড়িত ছিলেন।
গণিতে অসমাধিত সমস্যার তালিকা

ক্লে ম্যাথমেটিক্স ইনস্টিটিউট কর্তৃক প্রকাশিত মিলিয়ন ডলারের ৭ টি সমস্যা হল - 
এছাড়াও অনুমান(অনুমান তালিকা) দেখার জন্য আগ্রহী পাঠকের দৃষ্টি আকর্ষণ করছি।
বিভিন্ন গণিতবিদ এবং সংগঠন অমীমাংসিত গাণিতিক সমস্যার তালিকা প্রকাশ ও প্রচার করেছে। কিছু ক্ষেত্রে, সমাধানের আবিষ্কারকদের জন্য এই তালিকাগুলিকে যুক্ত করা হয়েছে এবং সমাধানের জন্য পুরস্কারের ঘোষণা দিয়েছে।
২০০০ সালে ক্লে ম্যাথমেটিক্স ইনস্টিটিউট কর্তৃক তালিকাভুক্ত মূল সাতটি মিলেনিয়াম পুরস্কার সমস্যার মধ্যে ছয়টি এখনও পর্যন্ত অমীমাংসিত রয়েছেঃ 
সপ্তম সমস্যা, পয়েনকারে অনুমান, ২০০৩ সালে গ্রিগোরি পেরেলম্যান দ্বারা সমাধান করা হয়েছিল। তবে, মসৃণ "চার"-মাত্রিক পয়েনকারে অনুমান নামে একটি সাধারণীকরণ-অর্থাৎ, একটি চার-মাত্রার টপোলজিকাল গোলক দুই বা ততোধিক অসম মসৃণ কাঠামো থাকতে পারে কিনা-তা সমাধান করা হয়নি।
গেরহার্ড শ্রোয়েডার

গেরহার্ড শ্রোয়েডার (জন্ম: এপ্রিল ৭, ১৯৪৪), জার্মান রাজনীতিবিদ। ১৯৯৮ থেকে ২০০৫ সাল পর্যন্ত তিনি জার্মানির চান্সেলর ছিলেন। রাজনীতিবিদ হওয়ার পূর্বে তিনি একজন আইনজীবী ছিলেন এবং চ্যান্সেলর হওয়ার পূর্বে তিনি ১৯৯০ থেকে ১৯৯৮ সাল পর্যন্ত লোয়ার স্যাক্সনির প্রধানমন্ত্রী ছিলেন।
শ্রোয়েডার ১৯৪৪ সালের ৭ এপ্রিল লিপ্পের মোসেনবের্গে জন্মগ্রহণ করেন। তার পিতা ফ্রিৎজ শ্রোয়েডার ছিলেন ভের্‌মাশ্‌টের ল্যান্স কর্পোরাল। তিনি গেরহার্ডের জন্মের ছয় মাস পর দ্বিতীয় বিশ্বযুদ্ধ চলাকালীন ১৯৪৪ সালের ৪ অক্টোবর রোমানিয়ায় এক সংঘর্ষে মারা যান। তার মাতা এরিকা (ভসেলার) তার নিজের এবং দুই সন্তানের ভরণপোষণের জন্য কৃষি শ্রমিক হিসেবে কাজ করতেন।
গেরহার্ড চারবার বিয়ে করেন। তার প্রথম স্ত্রী ইভা শুবাখ, ১৯৬৮ সালে তাকে বিয়ে করেন এবং ১৯৭২ সালে তাদের বিচ্ছেদ হয়। তার দ্বিতীয় স্ত্রী অ্যানি টাশেন্‌মাশের, তাকে বিয়ে করেন ১৯৭২ সালে এবং ১৯৮৪ সালে তাদের বিচ্ছেদ হয়। তার তৃতীয় স্ত্রী হিলট্রুড হাম্পেল, তার সাথে বিয়ে হয় ১৯৮৪ সালে এবং বিচ্ছেদ হয় ১৯৯৭ সালে। সর্বশেষ ডোরিস শ্রোয়েডারকে ১৯৯৭ সালে বিয়ে করেন এবং তার বিচ্ছেদ হয় ২০১৬ সালে।
তার চার বিয়ের জন্য তাকে "অডি ম্যান" নামে ডাকা হয়। এই নামের কারণ হল অডি গাড়ির চাকা চারটি। এছাড়া তাকে "লর্ড অফ দ্য রিংস" বলেও ডাকা হয়।
|-
বাদুড়

বাদুড় একটি স্তন্যপায়ী প্রাণী যা পাখার সাহায্যে আকাশে উড়ে বেড়াতে সক্ষম। বাদুড় কোন পাখি নয়। এটি পৃথিবীর একমাত্র উড্ডয়ন ক্ষমতা বিশিষ্ট স্তন্যপায়ী প্রাণী। পৃথিবীতে প্রায় ১১০০ প্রজাতির বাদুড় রয়েছে। বাদুড়দের প্রজাতিসংখ্যা স্তন্যপায়ী প্রাণীর মোট প্রজাতিসংখ্যার শতকরা ২০ ভাগ । প্রায় ৭০ ভাগ বাদুড় প্রজাতি পতঙ্গভূক; বাকিরা ফল-মূল খায় ।
বাদুড় নিশাচর প্রাণী । দিনের বেলায় অন্ধকার স্থানে উলটো হয়ে ঝুলে থাকে ।
বাদুড়ের দৃষ্টিশক্তি অত্যন্ত ক্ষীণ, তাই চলার সময় শ্রবণশক্তির উপর নির্ভর করতে হয় । বাদুড়ের কান শব্দোত্তর তরঙ্গের শব্দ শুনতে সক্ষম । চলার সময় বাদুড় ক্রমাগত মুখ দিয়ে প্রায় ২০ কিলোহার্টজ শব্দোত্তর তরঙ্গের শব্দ তৈরি করে এবং সেই শব্দ তার চারপাশ থেকে প্রতিধ্বনি হয়ে ফিরে আসলে বাদুড় সেই প্রতিধ্বনি থেকেই আশেপাশের সম্ভাব্য বাধা-বিঘ্ন সম্পর্কে ধারণা লাভ করতে ও তা এড়িয়ে চলতে পারে। তবে বৈদ্যুতিক তারে মাঝে মাঝে তাদের মরা ঝুলন্ত অবস্থায় দেখা যায় কারণ তারের প্রস্থ কম হওয়ায় তাদের তাৎক্ষনিক ভাবে তারা তারের সুস্পষ্ট ধারণা পায় না।
যমজ মৌলিক অনুমান

বহু বছর ধরে সংখ্যাতত্ত্বের অন্যতম গুরুত্বপূর্ণ অমীমাংসিত প্রশ্নগুলোর মধ্যে একটি, অসীম সংখ্যক যমজ মৌলিক সংখ্যা বিদ্যমান কিনা। এটাই যমজ মৌলিক অনুমান-এর মূল বক্তব্য, যা বলে যে অসীম সংখ্যক মৌলিক সংখ্যা আছে এমনভাবে যেন ()ও একটি মৌলিক সংখ্যা। ১৮৪৯ সালে, ডি পলিগন্যাক আরও অনুমান করেন যে, প্রতিটি স্বাভাবিক সংখ্যা এর জন্য অসীম সংখ্যক মৌলিক সংখ্যা আছে এমনভাবে যেন ()ও একটি মৌলিক সংখ্যা।
ডি পলিগন্যাকের অনুমান-এর ক্ষেত্রটি একটি যমজ মৌলিক অনুমান।
যমজ মৌলিক অনুমানের আরও শক্তিশালী রূপ, হার্ডি-লিটলউড অনুমান, মৌলিক সংখ্যা উপপাদ্যের অনুরূপ যমজ মৌলিক সংখ্যার জন্য একটি বণ্টন সূত্র প্রস্তাব করে।
১৭ এপ্রিল ২০১৩ তারিখে, ইটাং ঝাং ঘোষণা করেন: অসীম সংখ্যক জোড়ায় জোড়ায় এমন মৌলিক সংখ্যা রয়েছে যাদের মধ্যকার পার্থক্য ৭০ মিলিয়নের চেয়ে কম। ঝাং-এর প্রবন্ধটি ২০১৩ সালের প্রথম দিকে গ্রহণ করা হয়। পরবর্তীতে টেরেন্স টাও ঝাং-এর নির্ধারিত সীমা উন্নত করার লক্ষ্যে পলিম্যাথ প্রোজেক্টের সহযোগিতামূলক প্রচেষ্টা প্রস্তাব করেন।
ঝাং-এর ঘোষণার এক বছর পর, সীমাটি ২৪৬-এ হ্রাস করা হয়েছিল, যা এখনও প্রযোজ্য।
এই উন্নত সীমাগুলো ঝাং-এর তুলনায় সহজ পদ্ধতি ব্যবহার করে আবিষ্কৃত হয় এবং তা স্বাধীনভাবে আবিষ্কার করেন জেমস মেয়নার্ড এবং টেরেন্স টাও। এই দ্বিতীয় পদ্ধতি এছাড়াও এমন সীমা প্রদান করে যা সবচেয়ে ছোট নির্ধারণ করতে প্রয়োজন, যাতে নিশ্চিত করা যায় যে অসীম সংখ্যক প্রস্থের মধ্যবর্তী অন্তত মৌলিক সংখ্যা ধারণ করে। তদুপরি ইলিয়ট-হলবারস্টাম অনুমান এবং এর সরলীকৃত রূপ অনুমান করলে, পলিম্যাথ প্রোজেক্ট উইকির তথ্য অনুসারে যথাক্রমে সীমাটি ১২ এবং ৬।
গোল্ডবাখ অনুমান-এর একটি শক্তিশালী রূপ, যদি প্রমাণিত হয়, তবে তা অসীম সংখ্যক যমজ মৌলিক সংখ্যার অস্তিত্ব প্রমাণ করবে, যেমন শিগেল জিরো-এর অস্তিত্ব।
মার্সেন মৌলিক

The search for Mersenne primes was revolutionized by the introduc
মার্সেন মৌলিক (ইংরেজি Mersenne prime) হল সেই সব মৌলিক সংখ্যা, যারা 2 এর একটি মৌলিক সংখ্যা বিশিষ্ট ঘাত অপেক্ষা 1 কম।
যেমন 31 (একটি মৌলিক সংখ্যা) = 32-1 = 2-1, এবং 5 হচ্ছে একটি মৌলিক সংখ্যা, সুতরাং 31 একটি মার্সেন মৌলিক সংখ্যা। কিন্তু 2047 = 2-1 মার্সেন মৌলিক সংখ্যা নয়, যদিও 11 একটি মৌলিক সংখ্যা। কারণ হচ্ছে, 2047 কোনো মৌলিক সংখ্যা নয় (2047, 89 এবং 23 দ্বারা বিভাজ্য)।
সাধারণভাবে বলতে গেলে, মার্সেন সংখ্যা("মার্সেন মৌলিক সংখ্যা নাও হতে পারে!") হচ্ছে সেই সব সংখ্যা, যারা 2 এর মৌলিক ঘাত অপেক্ষা 1 কম।
মৃৎক্ষার ধাতু

মৃৎ ক্ষার ধাতু বা ক্ষারীয় মৃত্তিকা ধাতু বলতে পর্যায় সারণির দ্বিতীয় শ্রেণীর মৌলগুলো বোঝানো হয়। মোট ৬টি মৌল এই শ্রেনীর অন্তর্ভুক্ত। এগুলো হল: বেরিলিয়াম, ম্যাগনেসিয়াম, ক্যালসিয়াম, স্ট্রনশিয়াম, বেরিয়াম, রেডিয়াম।
! colspan=2 style="text-align:left;" | ↓ 
! ২
! ৩
! ৪
! ৫
! ৬
! ৭
এই ধাতুগুলো কে মাটিতে বিভিন্ন যৌগ হিসেবে পাওয়া যায়।
নিরুদিত ক্যালসিয়াম ক্লোরাইড বায়ুমন্ডল থেকে জলশোষণ করে বলে একে পরীক্ষাগারে জলশোষক হিসেবে ব্যবহার করা হয় (ডেলিকোশেন্ট)।
কেবলমাত্র বেরিলিয়াম ও ম্যাগনেসিয়াম সরাসরি নাইট্রাইড যৌগ তৈরি করে।
বুনসেন বার্নারে যখন এই ধাতুগুলির কোন লবণ ধরা হয় তখন বিভিন্ন রঙের অগ্নিশিখা দেখতে পাওয়া যায়, সেই রং থেকে তাদের চিহ্নিত করা সম্ভব। বেরিলিয়াম ও ম্যাগনেসিয়াম তাদে, ছোট আকারের জন্য শিখা তৈরীতে ব্যর্থ হয়, তাই চেনা যায় না। নিম্নলিখিত সারণিতে এটি বর্ণিত হল:
ক্ষার ধাতু

পর্যায় সারণির প্রথম গ্রুপ বা শ্রেনীকে ক্ষার ধাতু বলা হয়। কারণ এই শ্রেণীর মৌলসমূহ অক্সাইড বা হাইড্রোঅক্সাইড, এসিডের সাথে বিক্রিয়া করে লবণ ও জল উৎপন্ন করে। তাই বলা যায় যে, এগুলোর প্রত্যেকটি এক একটি ক্ষার। আবার এই শ্রেণীর মৌলগুলোর মধ্যে ধাতব ধর্ম বিদ্যমান। তাই এই শ্রেণীর মৌলগুলোর প্রত্যেকটিকে ক্ষার ধাতু বলা হয়। এই শ্রেনীর মৌল সমূহ হলো :
ক্ষার ধাতু সমূহের বৈশিষ্ট্যঃ
সি শার্প

সি শার্প একটি অবজেক্ট ওরিয়েন্টেড প্রোগ্রামিং ভাষা। পূর্ববর্তী প্রোগ্রামিং ভাষাগুলোর বিভিন্ন সীমাবদ্ধতা দূর করার লক্ষ্যে মাইক্রোসফট করপোরেশন এই নতুন প্রোগ্রামিং ভাষার উদ্ভাবন করে। এটি প্রথম বাজারজাত হয় ২০০০ সালে আলফা ভার্সন হিসেবে। এর চীফ আর্কিটেকচার ছিলেন অ্যানডার্স হেজলসবার্গ (Anders Hejlsberg) যিনি একজন বিখ্যাত প্রোগ্রামিং বিশারদ। সি শার্প প্রায় জাভার মত একটি ভাষা হলেও পুরোপুরি একরকম নয়। ভিন্ন প্ল্যাটফর্ম ছাড়াও এদের মধ্যে পার্থক্য রয়েছে, বিশেষত সি শার্পের ২.০ ভার্সনে। ভাষাগতভাবে উল্লেখযোগ্য পার্থক্য হলো নিরাপত্তা (সি শার্পে অনিরাপদ প্রোগ্রামিং করা সম্ভব), কো-রুটিন (পাইথনের মত yield নির্দেশনা), এবং নামবিহীন ফাংশন।
অনেক গুলো প্রোগ্রামিং ভাষার মিশ্রণ বলে সি শার্প যে বৈশিষ্ট্য অর্জন করেছে তা হল: 
মাইক্রোসফট এর ডট নেট প্লাটফর্মের সাথে একীভূত হওয়ায় সি শার্পে আরো বৈচিত্র যোগ হয়েছে এবং এর জনপ্রিয়তাও বেড়েছে। তবে ডট নেট-এ একীভূত সি শার্পে শুধু মাত্র ডট নেট রান টাইম এর অধীনে চলতে পারে এরকম কোড চালানো যায়। এ ধরনের কোডকে ম্যানেজড কোড বলা হয়।
using System;
class Program
নিখুঁত সংখ্যা

সংখ্যাতত্ত্বে নিখুঁত সংখ্যা (Perfect number) হল সেই সমস্ত পূর্ণ সংখ্যা, যাদের প্রকৃত ধনাত্মক গুণনীয়কগুলি যোগ করলে সেই সংখ্যাটিই পাওয়া যায়, অর্থাৎ ঐ সংখ্যাটি বাদে সংখ্যাটির অন্যান্য ধনাত্মক উৎপাদকগুলির সমষ্টি সংখ্যাটির সমান হয়। অন্যভাবে, নিঁখুত সংখ্যা হল এর সকল ধনাত্মক বিভাজকসমূহের যোগফলের অর্ধেক (ঐ সংখ্যাটি সহ), অথবা σ("n") = 2"n"।
সংজ্ঞাটি অনেক পুরোনো, যেটা দেখা গিয়েছিল ইউক্লিডের এলিমেন্টস নামক গ্রন্থে, যেখানে একে বলা হয় "τέλειος αριθμός" "(নিখুঁত, আদর্শ অথবা সম্পূর্ণ সংখ্যা)" ।
একটি সংখ্যা "n"-কে নিখুঁত বলা হয় যদি:
প্রথম নিখুঁত সংখ্যাটি হল ৬ কারণ ১,২,৩ এটির প্রকৃত ধনাত্মক গুণনীয়ক এবং ১+২+৩ = ৬। একইভাবে ৬ হচ্ছে এর সকল ধনাত্মক গুণনীয়কগুলোর যোগফলের অর্ধেক (১+২+৩+৬)÷২ = ৬। পরবর্তী নিখুঁত সংখ্যা হচ্ছে ২৮ = ১+২+৪+৭+১৪। তার পরে আছে ৪৯৬ এবং ৮১২৮। নিচে ছক আকারে দেখানো হলোঃ
প্রাচীন গ্রিক গণিতবিদরা কেবল প্রথম ৪টি নিখুঁত সংখ্যার কথাই জানতেন এবং গণিতবিদ নিকমাকুস ৮,১২৮ নিবন্ধন করেছিলেন ১০০ খ্রিস্টাব্দের শুরুতে। একজন নাম না জানা গণিতবিদ এক নথিতে সবচেয়ে আগে পঞ্চম নিখুঁত সংখ্যা ৩,৩৫,৫০,৩৩৬ উল্লেখ করেন যেটা লেখা হয়েছিল ১৪৫৬ থেকে ১৪৬১ খ্রিস্টাব্দের মধ্যে, এবং সেখানেই প্রথম পঞ্চম নিখুঁত সংখ্যাটি সঠিকভাবে পাওয়া যায়। ১৫৮৮ সালে একজন ইতালীয় গণিতবিদ পেত্র কাতালদি ষষ্ঠ (৮৫৮, ৯৮,৬৯,০৫৬) এবং সপ্তম (১৩,৭৪৩,৮৬,৯১,৩২৮) নিখুঁত সংখ্যা আবিষ্কার করেন।
ইউক্লিড প্রমাণ করেন একটি জোড় নিখুঁত সংখ্যা যেখানে একটি মৌলিক সংখ্যা (Euclid, Prop. IX.36)।
উদাহরণস্বরূপ , , যেখানে একটি মৌলিক সংখ্যা, সূত্র দ্বারা উৎপন্ন প্রথম চারটি নিখুঁত সংখ্যা হল:
ইউক্লিডের পর প্রায় হাজার বছর পর, ১০০০ খ্রিস্টাব্দে আল- হেজেন () অনুমান করেন জোড় মৌলিক সংখ্যাগুলো গঠনের, যেখানে মৌলিক সংখ্যা। কিন্তু তিনি সেটি প্রমাণ করতে সক্ষম হননি। ১৮ শতকে এসে লেওনার্ড অয়লার প্রমাণ করেন সূত্রটি সব জোড় নিখুঁত সংখ্যা দেবে।
রুথিনিয়াম

রুথেনিয়াম পর্যায় সারনীর ৪৪তম মৌল। এটি একটি বিরল অবস্থান্তর ধাতু পর্যায় সারণির প্লাটিনাম গ্রুপ এ অবস্থিত। প্লাটিনাম গ্রুপের অন্য ধাতুর মত, রুথেনিয়াম সবচেয়ে অন্যান্য রাসায়নিকের জড় হয়। বাল্টিক জার্মান বিজ্ঞানী কার্ল আর্নেস্ট স্যান্টাক্লজ 1844 সালে উপাদান আবিষ্কার করেন। রুথেনিয়ামের বার্ষিক উৎপাদন প্রায় 20 টন।
একজন বহুযোজী কঠিন সাদা ধাতু, রুথেনিয়াম প্লাটিনাম গ্রুপের একজন সদস্য এবং পর্যায় সারণির গ্রুপ ৮ এ অবস্থিত।
গুণনীয়ক ফাংশন

গুণনীয়ক ফাংশন (ইংরেজিতে ) হল একটি পাটিগাণিতিক ফাংশন যা পূর্ণ সংখ্যার গুণনীয়কের সাথে সংশ্লিষ্ট। অনেক উল্লেখযোগ্য অভেদ(ইংরেজিতে identity)এ এর উপস্থিতি রয়েছে। রামানুজন গুণনীয়ক ফাংশন নিয়ে অনেক কাজ করেছেন।
কোন পূর্ণ সংখ্যা "n" এর সাথে সংশ্লিষ্ট গুণনীয়ক ফাংশন, σ("n") হল 'n' এর ধনাত্মক গুণনীয়ক গুলির "x" তম ঘাতের সমষ্টি। "d"("n") এবং formula_1 কে σ("n") এর পরিবর্তে ব্যবহার করা হয়, যার অর্থ, "n" এর গুণনীয়কের সংখ্যা। "x" এর মান 1 হলে ফাংশনটিকে "সিগমা ফাংশন" বা "গুণনীয়ক সমষ্টি ফাংশন" ও বলা হয়।
উদাহরণঃ
রোডিয়াম

রোডিয়াম (ইংরেজি: Rhodium) পর্যায় সারণীর ৪৫তম মৌলিক পদার্থ। রোডিয়াম এর আণবিক সংকেত Rh। এটি একটি বিরল ধাতু। এটি রূপার মত সাদাবর্ণের, কঠিন এবং রাসায়নিকভাবে নিষ্ক্রিয় একটি রূপান্তর ধাতু। পর্যায় সারণীতে এটি প্লাটিনাম দলের অন্তর্গত। প্রকৃতিতে এটির একটি মাত্র আইসোটোপ 103Rh পাওয়া যায়। ধাতুটিকে প্রকৃতিতে আলাদা বা মুক্ত অবস্থায় কিংবা অন্য ধাতুর সাথে সংকর অবস্থায় পাওয়া যায়। যৌগের অংশ হিসেবে প্রকৃতিতে এটি খুবই বিরল, কেবল বোউয়িআইট ও রোডপ্লামসাইটের মত খনিজ পদার্থগুলিতে একে পাওয়া যায়। এটি সবচেয়ে বিরল ও মূল্যবান ধাতুগুলির একটি।
রোডিয়াম একটি অভিজাত ধাতু। এটির ক্ষয়নিরোধী ক্ষমতা আছে। ১৮০৩ সালে উইলিয়াম হাইড ওলাস্টন এটিকে একটি প্লাটিনাম-নিকেল আকরিক থেকে অবিষ্কার করেন ও ক্লোরিনের সাথে এর যৌগের গোলাপি বর্ণের জন্য নাম রাখেন রোডিয়াম।
বর্তমানে বিশ্বের ৮০% রোডিয়াম মোটরযান শিল্পে গাড়ি থেকে নিঃসৃত বিষাক্ত গ্যাসকে কম বিষাক্ত করার রাসায়নিক প্রক্রিয়ায় অণুঘটক হিসেবে ব্যবহার করা হয়। এছাড়া সোনা-রূপার গহনায় ক্ষয়নিরোধী প্রলেপ হিসেবে এর ব্যবহার আছে।
প্যালেডিয়াম

প্যালাডিয়াম একটি রাসায়নিক মৌল। এর রাসায়নিক চিহ্ন Pd এবং পারমাণবিক সংখ্যা ৪৬। এটি দেখতে রুপোলি সাদা। এই ১৮০৩ সালে ব্রিটিশ রসায়নবিদ উইলিয়াম হাইড উলস্টন ( William Hyde Wollaston ) এই ধাতুটি আবিষ্কার করেন। তিনি ‘প্যালাস’ নামে একটি গ্রহাণুর নাম অনুসারে এই ধাতুটির নাম রাখেন প্যালাডিয়াম। গ্রিকের দেবী অ্যাথেনার অন্য নাম প্যালাস। গ্রিক পুরাণে অ্যাথেনা তার বন্ধু প্যালাসকে খুন করেন। তারপর নিজেই ঐ নামে পরিচিতা হন।
রূপা

রূপা () একটি মৌলিক পদার্থ। এর পারমাণবিক সংখ্যা - ৪৭।
এশিরীয় শব্দ "serpu" কিংবা গথ জাতির ভাষায় "silbur" থেকে সিলভার শব্দটি এসেছে যা রুপা বা রৌপ্যের ইংরেজি প্রতিশব্দ। সিলভারের বৈজ্ঞানিক নাম "আর্জেন্টাম" (argentum) শব্দটি ল্যাটিন যা সম্ভবত সংস্কৃত শব্দ আর্জেন্টা থেকে এসেছে। সংস্কৃত ভাষায় আর্জেন্টা শব্দের অর্থ "আলোর মত সাদা"।
রুপার অস্তিত্ব সুপ্রাচীনকাল থেকেই মানুষের জানা ছিল। এমনকি প্রাচীনকালে সোনার চেয়ে রুপা দামী ছিল। কারণ সোনা মূলত মুদ্রা ও অলঙ্কার হিসেবে ব্যবহৃত হয়, কিন্তু রুপা এগুলোতে ব্যবহৃত হওয়া ছাড়াও জলপাত্র তৈরীতে ব্যবহৃত হয়। প্রাচীন মিশরে সোনা ও রুপার মূল্যের অনুপাত ছিল ২.৫:১। রুপার তৈরি পাত্র নিয়ে একটি অদ্ভুত গল্প রয়েছে। খ্রিস্টপূর্ব ৪র্থ শতকে গ্রিক সেনাপতি আলেকজান্ডার পারস্য এবং ফিনিকিয়া অধিকার করে ভারতবর্ষ আক্রমণ করেন। এখানে এসে গ্রিক সৈন্যরা এক অদ্ভুত আন্ত্রিক রোগে আক্রান্ত হয় এবং বাড়ি ফিরে যাওয়ার জন্য জোর দাবী জানায়। এই রোগে সেনাপতিরা সৈন্যদের তুলনায় কম আক্রান্ত হয়েছিল, যদিও সেনাপতিরাও সৈন্যদের দুঃখ-কষ্টে সমান অংশ নিত। তখন এর কোন কারণ বোঝা না গেলেও ২,০০০ বছর পর এখন বিজ্ঞানীরা এর একটি ব্যাখ্যা খুঁজে পেয়েছেন। সৈন্যরা টিনের পাত্রে খাবার গ্রহণ করতো আর সেনাপতিরা রুপার পাত্রে। বর্তমানে এটি আবিষ্কৃত হয়েছে যে রুপা পানিতে দ্রবীভূত হয়ে কোলয়েডীয় দ্রবণ উৎপন্ন করে যা ক্ষতিকর জীবাণু ধ্বংস করে। রুপার দ্রাব্যতা পানিতে বেশ কম হলেও তা জীবাণুনাশক হিসেবে যথেষ্ট।
প্রাচীনকাল থেকেই মানুষ রুপার খনির সন্ধান জানতো। প্রচুর পরিমাণে এই খনি আছে স্পেন, গ্রীস এবং জার্মানিতে। আমেরিকা আবিষ্কারের পর যুক্তরাষ্ট্র এবং মেক্সিকোতে রুপার খনি পাওয়া গিয়েছিল। অনেক সময়ই সীসার একটি খনিজ উপাদান হিসেবে রুপার আকরিক পাওয়া যায়। প্রাচীনকালে এই আকরিক থেকে রুপা নিষ্কাশন করা হতো। প্রথমে আকরিককে গুঁড়ো করে পানি দিয়ে ধুয়ে শুকিয়ে নেয়া হতো। পরে বিগালকের মাধ্যমে একে গলিয়ে ফেলা হতো। এতে যে সংকর পদার্থ উৎপন্ন হয় তাকে কাঠকয়লা দিয়ে পোড়ানো হতো। বাতাসের উপস্থিতিতে রুপা জারিত হয় না বললেই চলে, কিন্তু সীসা প্রায় সম্পূর্ণ জারিত হয়ে অক্সাইড উৎপন্ন করে। লেড অক্সাইডের গলনাংক ৮৯৬° সেলসিয়াস আর রুপার ক্ষেত্রে এটি ৯৬০° সেলসিয়াস। এভাবে প্রায় বিশুদ্ধ রুপা পাওয়া যেতো। অবশ্য বর্তমানকালে রুপা বিশোধনের আরও কার্যক্ষম পদ্ধতি উদ্ভাবিত হয়েছে।
টাকা তৈরীতে সোনার সাথে সাথে রুপাও ব্যবহৃত হতো। রুপার দাম সোনার চেয়ে বেশি হওয়া সত্ত্বেও একসময় তা কমতে থাকে। ১৮৭৪ সালে সোনা ও রুপার দামের অনুপাত এসে দাঁড়ায় ১:১৫.৫ এ। অস্ট্রেলিয়ায় রুপার সঞ্চ আবিষ্কারের ফলে এই অনুপাত এসে দাঁড়ায় ১:৪৬ এ। ১৮১৬ সালে ইংল্যান্ডে দ্বিধাতুমান পদ্ধতি (সোনা-রুপা একসাথে ব্যবহার করে অর্থের মূল্যমান নির্ণয়ের পদ্ধতি) বন্ধ হয়ে যায়। পরবর্তীকালে অন্যান্য দেশও এই পদ্ধতি পরিত্যাগ করে। রাশিয়ার দু’টি মুদ্রার নাম রুবল এবং কোপেইকা। এদের নামকরণের ইতিহাসের সাথে রুপা জড়িত। ত্রয়োদশ শতাব্দীতে রাশিয়ার কিয়েভানে রুবল ব্যবহার করা হতো। এটি ছিল প্রকৃতপক্ষে একটি ২০০ গ্রাম ভরের ঢালাইকৃত দণ্ড। রুপার একটি বৃহৎ দণ্ড ঢালাই করে এটি তৈরি করা হতো। এরপর একে ফালি ফালি করে কেটে মুদ্রা বানানো হতো। রুশ ভাষায় "রুবিত" শব্দের অর্থ ফালি ফালি করে কাটা। "কোপেক" শব্দটি এসেছে আরও পরে। ১৫৩৪ খ্রিষ্টাব্দে মুদ্রার গায়ে বর্শা হাতে এক অশ্বারোহীর ছবি ছাপা হয়। রুশ ভাষায় কোপেও মানে বর্শা। সেখান থেকেই এসেছে কোপেইকা।
১ আগস্ট, ২০১২ সালের বাজার দর অনুযায়ী প্রতি ট্রয় আউন্স সমপরিমাণের রূপার দাম ছিল $২৭.৫০ মার্কিন ডলার। স্বর্ণের দামের সাথে রূপার দামের অনুপাত ছিল ১:৫৮।
ক্যাডমিয়াম

ক্যাডমিয়াম একটি রাসায়নিক মৌল । এর রাসায়নিক চিহ্ণ Cd এবং পারমাণবিক সংখ্যা ৪৮। অর্থাৎ এটি পর্যায় সারণীর ৪৮তম মৌলিক পদার্থ। ক্যাডমিয়াম একটি ধাতু। এই ধাতুটি নরম এবং দেখতে রুপালি সাদা। রাসায়নিক ধর্মে দস্তা ও পারদের সাথে মিল রয়েছে । ভূত্বকে ক্যাডমিয়ামের গড় পরিমাণ হলো প্রতি দশ লক্ষ ভাগে ০.১ ভাগ থেকে ০.৫ ভাগ। ১৮১৭ সালে বিজ্ঞানী ফ্রিডরিচ স্ট্রমেয়ার ( Friedrich Stromeyer ) এবং কার্ল স্যামুয়েল লেবেরেক্ট হার্মান ( Karl Samuel Leberecht Hermann ) একই সঙ্গে অবিশুদ্ধ জিঙ্ক কার্বনেট থেকে এই ধাতুটি আবিষ্কার করেন।
বেশিরভাগ দস্তার আকরিকে অল্প পরিমাণে ক্যাডমিয়াম মিশে থাকে। এছাড়া দস্তা নিষ্কাশনের সময় উপজাত হিসাবে কিছু দস্তারজঃ ( Zinc dust ) পাওয়া যায়। সেই দস্তারজেঃ ক্যাডমিয়াম মিশে থাকে। ইস্পাতকে রাসায়নিক ক্ষয় থেকে রক্ষা করার জন্য ক্যাডমিয়াম প্রলেপের ব্যবহার অনেককাল ধরে চলে আসছে।
ক্যাডমিয়াম রূপালি সাদা নরম ধাতু। এই ধাতুটি ঘাতসহ এবং নমনীয়। অনেক ধর্মে জিঙ্ক ধাতুর সঙ্গে মিল রয়েছে। তবে ক্যাডমিয়াম ধাতু জটিল যৌগ তৈরি করতে পারে। ক্যাডমিয়াম ধাতু রাসায়নিক ক্ষয়রোধী। অন্য ধাতুকে রাসায়নিক ক্ষয় থেকে রক্ষা করার জন্য অনেক সময় ঐ ধাতুর উপর ক্যাডমিয়াম বা ক্যাডমিয়াম অক্সাইডের প্রলেপ দেওয়া হয়। ক্যাডমিয়াম জলে অদ্রবণীয় এবং সাধারণভাবে দাহ্য নয়। তবে গুঁড়ো অবস্থায় এটি পুড়তে পারে। সেইসময় বিষাক্ত ক্যাডমিয়াম অক্সাইডের গ্যাস বের হয়।
বাতাসের সংস্পর্শে ক্যাডমিয়াম জ্বলে গিয়ে বাদামী রঙের অনিয়তকার ক্যাডমিয়াম অক্সাইড গঠন করে। ক্যাডমিয়াম অক্সাইডের নিয়তকার (স্ফটিকাকার) রূপটির রঙ গাড় লাল।তবে উত্তপ্ত করলে জিঙ্ক অক্সাইডের মতো এটি রঙ পরিবর্তন করে। হাইড্রোক্লোরিক অ্যাসিড, সালফিউরিক অ্যাসিড এবং নাইট্রিক অ্যাসিডে ক্যাডমিয়াম ধাতু দ্রবীভূত হয়ে যথাক্রমে ক্যাডমিয়াম ক্লোরাইড (CdCl), ক্যাডমিয়াম সালফেট (CdSO) এবং ক্যাডমিয়াম নাইট্রেট(Cd(NO)) তৈরি করে।
মরিস উইলকিন্স

মরিস হিউ ফ্রেডরিক উইলকিন্স (১৫ই ডিসেম্বর, ১৯১৬ - ৫ই অক্টোবর, ২০০৪) নিউজিল্যান্ডে জন্মগ্রহণকারী একজন নোবেল পুরস্কার বিজয়ী ইংরেজ জীবন-পদার্থবিজ্ঞানী(Biophysicist)। তিনি যেসব বিষয়ে গবেষণা করেছেন সেগুলি হলো- অনুপ্রভা(Phosphorescence), রাডার, আইসোটোপ পৃথকিকরণ এবং রঞ্জনরশ্মির অপবর্তন।লন্ডনের কিংস কলেজে ডি. এন. এ. -এর গঠনের উপর সম্পাদিত কাজের জন্যেই তিনি সর্বাধিক পরিচিতি লাভ করেন এবং এই কাজের স্বীকৃতিস্বরূপ তাকে ১৯৬২সালে 'শারীরবৃত্তি অথবা ঔষধবিদ্যা' শাখায় ফ্রান্সিস ক্রিক ও জেমস ওয়াটসন এর সাথে যৌথভাবে নোবেল পুরস্কারে ভূষিত করা হয়। "নিউক্লিয়িক এসিডসমূহের গঠন-কাঠামো এবং জীবিত বস্তুতে তথ্য স্থানান্তরে এই এসিডসমূহের ভূমিকা" নির্ণয়ে গুরুত্বপূর্ণ গবেষণার জন্য তাদের এই বিরল সম্মাননা প্রদান করা হয়। ডি. এন. এ. -এর গঠন-কাঠামো নির্ণয়ের ক্ষেত্রে মরিস উইলকিন্সের কিংস কলেজের সহকর্মী রোজালিন্ড ফ্রাঙ্কলিনেরও বিশেষ অবদান ছিল, কিন্তু তিনি ১৯৫৮ সালে ক্যান্সারজনিত জটিলতায় মৃত্যুবরণ করেন।
গুণোত্তর ধারা

জ্যামিতিক ধারা হলো সংখ্যা বা রাশির ধারা যার পরপর দু'টি পদের অনুপাত একটি ধ্রুবক।
উদাহরণস্বরূপ ১, ৪, ১৬, ৬৪, ২৫৬, ... ধারাটির সাধারণ অনুপাত হলো ৪। সাধারণভাবে যেকোন জ্যামিতিক ধারাকে formula_1 হিসাবে প্রকাশ করা যায় যার n সংখ্যক পদের দুইভাবে সমষ্টি নির্ণয় করা যায়। 
১ম ক্ষেত্রে, যখন সাধারণ অনুপাত ১ থেকে ছোট এবং ২য় ক্ষেত্রে যখন সাধারণ অনুপাত ১ থেকে বড়। সাধারণ অনুপাতকে r দ্বারা প্রকাশ করলে,
১ম ক্ষেত্রে সমষ্টি, formula_2 যখন, r<1
২য় ক্ষেত্রে সমষ্টি, formula_3 যখন, r>1
জার্মান রূপা

জার্মান রূপা বা নিকেল রূপা হলো তামা, দস্তা, এবং নিকেল, এর প্রধানত ৫ : ২ : ২ অনুপাতের সংকর। এটি দেখতে রূপার মতো। সাধারণত সস্তা অলংকার ও ছুরি-কাচি তৈরিতে এবং রৌপ্য-প্রলেপে বনিয়াদ হিসাবে ব্যবহৃত হয়।
ইলেকট্রাম
ইলেকট্রন-ভোল্ট

ইলেকট্রন-ভোল্ট হলো শক্তির একপ্রকার একক। একে formula_1 দ্বারা প্রকাশ করা হয়।
১ ভোল্ট বিভব পার্থক্যর দু'টি স্থানের একটি থেকে অন্যটিতে একটি ইলেকট্রনকে স্থানান্তর করতে ইলেকট্রনটির দ্বারা যে পরিমাণ কাজ সম্পাদিত হয় তাকেই ১ ইলেকট্রন-ভোল্ট বলে। এটি এস. আই. একক নয়, তবে মৌলিক কণিকা সমূহের শক্তি পরিমাপ করতে এই এককটি ব্যবহার করা হয়।
formula_2 = formula_3 জুল
প্ল্যাঙ্কের ধ্রুবক

প্লাঙ্ক ধ্রুবক (প্রকাশ জ, এছাড়াও প্ল্যাঙ্কের ধ্রুবক বলা হয়) একটি শারীরিক ধ্রুবক কর্মের কোয়ান্টাম, কোয়ান্টাম বলবিজ্ঞান কেন্দ্রীয় হয় না।
প্রথম ম্যাক্স প্লাংক দ্বারা ১৯০০ সালে স্বীকৃত, এটি একটি ক্ষুদ্রায়তন বৈদ্যুতিক চার্জিং oscillator এর শক্তি, ই , ক্ষুদ্রতম বৃদ্ধি ইনপুট মধ্যে সমানুপাতিক অবস্থার হিসাবে ধারণা করা হয় কালো শরীরের বিকিরণ রয়েছে, এবং তার সাথে যুক্ত ইলেক্ট্রোম্যাগনেটিক তরঙ্গ ফ্রিকোয়েন্সি, চ , । ১৯০৫ সালে, মান ই , একটি কল্পিত ওসিসিল্টারের ন্যূনতম শক্তি বৃদ্ধি, তত্ত্বগতভাবে অ্যালবার্ট আইনস্টাইন দ্বারা "কোয়ান্টাম" বা ইলেক্ট্রোম্যাগনেটিক তরঙ্গের শক্তি তার ন্যূনতম উপাদান দিয়ে যুক্ত হয়। একটি ইলেক্ট্রোম্যাগনেটিক তরঙ্গ বিরোধিতা হিসাবে আলোর কোয়ান্টাম একটি বৈদ্যুতিকভাবে নিরপেক্ষ কণা হিসাবে কিছু ক্ষেত্রে আচরণ। এটি অবশেষে একটি ফোটন বলা হয়।
এটি কোয়ান্টাম তত্ত্বের মৌলিক অর্থ হচ্ছে একটি সর্বজনীন ধ্রুবক এবং এটি দ্বারা উপস্থাপিত হয়। h = 6.6260755 × 10-³⁴ জোলস / সেকেন্ড 1900 সালে এম। প্লাংক দ্বারা উপস্থাপিত। যে মাত্রাটি শক্তি × সময়, বা ভরবেগ × দৈর্ঘ্য, এটি কর্মের পরিমাণ মাত্রা হিসাবে একই, তাই h ক্রিয়াটিও বলা হয়। যেহেতু পরমাণুতে ইলেকট্রন শক্তি প্রায় 10 (- /) 1 7 টি জৌলুস এবং বিপ্লব সময় প্রায় 10 (- /) 1 6 সেকেন্ড, তার পণ্য 10 (- /) 3 3 জোল · দ্বিতীয়টি হল এইচ, যেমন বিশ্বের কোয়ান্টাম মেকানিক্স দ্বারা বর্ণিত করা আবশ্যক। যাইহোক, যদি কর্মের পরিমাণ h বেশি বড় হয়, তাহলে এটি ক্লাসিক্যাল বলবিজ্ঞানগুলিতে পরিচালিত হতে পারে।
ক্লাসিক্যাল পদার্থবিজ্ঞান অনুযায়ী energy যে নিরবচ্ছিন্ন নির্গত হয় সেই ধারণা পাল্টে যায়, বরং তা হয় একটি নির্দিষ্ট পরিমাণ প্যাকেট আকারে। ... একটি ফোটনের energy বা শক্তি তার কম্পাঙ্ক (frequency) এর সাথে তাই, E=hv সমীকরণ দিয়ে রিলেটেড,যেখানে h হলো প্ল্যাংক ধ্রুবক, যার মান 6.6×10^(-34) জুল*সেকেন্ড।
প্লাংকের ধ্রুবক হলো একটি মৌলিক ধ্রুব সংখ্যা যার মান শক্তির একটি কোয়ান্টামের অন্তর্নিহিত শক্তি এবং ঐ কোয়ান্টামের কম্পাঙ্কের অনুপাতের সমান। এটিকে formula_1 দ্বারা সূচিত করা হয়।
এস আই এককে প্লাংকের ধ্রুবক সঠিক এর মান হলো 6.62607015 J s। জার্মান পদার্থবিজ্ঞানী মাক্স প্লাংকের নামানুসারে এই ধ্রুবকটির নামকরণ করা হয়েছে।
অনেক সময় formula_2-কেও প্লাংকের ধ্রুবক বলা হয়ে থাকে, যদিও একে সাধারণত লঘুকৃত প্লাংকের ধ্রুবক বলে। এর মান 1.055197273×10^–34।
আদর্শ তাপমাত্রা ও চাপ

আদর্শ তাপমাত্রা ও চাপ আগে স্বাভাবিক তাপমাত্রা ও চাপ হিসাবে পরিচিত ছিল। যেসব ভৌত রাশিসমূহের মান তাপমাত্রা ও চাপের পরিবর্তনের সাথে সাথে ওঠা-নামা করে তাদের পরিমাপের জন্যে ব্যবহৃত আদর্শ শর্তাদিকেই আদর্শ তাপমাত্রা ও চাপ বলা হয়। গ্যাসসমূহের বৈশিষ্টাবলী তুলনা করার সময় এই শর্তাদি ব্যবহৃত হয়। শর্তগুলি হলো: ২৭৩. ১৫ কেলভিন (বা ০ ডিগ্রী সেন্টিগ্রেড এবং ১০১৩২৫ প্যাসকেল (বা ৭৬০ মিলিমিটার পারদ) চাপ।
অথবা সমুদ্রপৃষ্ঠে ৪৫° অক্ষাংশে এবং ০ °C উষ্ণতায় ৭৬ সে.মি পারদ বা ১০১৩২৫ pa চাপ প্রয়োগ করে তাকে প্রমাণ চাপ বা এক বায়ুমণ্ডলীয় চাপ বলে ।
জানা উচিত:[1atm=76 cm(Hg)=760mm(Hg)=101.325kPa=101325Pa=760torr=1bar]
যে সকল গ্যাস চার্লস এবং বয়েল এর সূত্র যুগ্মভাবে মেনে চলে তাদের আদর্শ গ্যাস বলা হয় কিন্তু প্রকৃতিতে এই গ্যাস পাওয়া যায়না । উচ্চ তাপমাত্রা ও নিন্ম চাপে সকল গ্যাস আদর্শ গ্যাস এর মত আচরণ করে।।
সেমি (cm) থেকে Pa তে রূপান্তর:
প্রয়োজনীয় সূত্র:
চাপ P = hpg
এখানে,
h(উচ্চতা) = 72 cm = 0.72 m
,p(পারদের ঘনত্ব) = 13596 kg m^-3
,g(অভিকর্ষজ ত্বরণ) = 9.8 m s^-2
P = 0.72 X 13596 X 9.৪ = 95933.376 Pa
রসায়নে, আইইউপিএসি ১৯৮২ সালে তার আদর্শ তাপমাত্রা এবং চাপের সংজ্ঞা পরিবর্তন করে।
জুল

জুল (প্রতীক: J) হলো কাজ এবং শক্তির এস. আই. একক। ১ নিউটন বল প্রয়োগ করলে বলের প্রয়োগবিন্দু বল অভিমুখে ১ মিটার সরলে যে পরিমাণ কাজ সম্পাদিত হয়, সম্পাদিত কাজের সেই পরিমাণকে ১ জুল বলা হয়। ইংরেজ পদার্থবিদ জেমস প্রেসকট জুল (১৮১৮-১৮৮৯)-এর নামানুসারে শক্তি বা কাজের এককের নামকরণ করা হয়েছে।
কাজ বা শক্তির একক জুলকে J দ্বারা সূচিত করা হয়। গাণিতিক সূত্রাণুসারে
1 জুল = formula_2 আর্গ = 0.2388 ক্যালরি। 
1 জুল =3.6×10^6 ওয়াট
বলবিদ্যায় বলের ধারণার (কিছু দিক) সাথে টর্কের ধারণার (কিছু কোণ) কিছু মিল রয়েছে।
১ জুল সমান (প্রায়, অন্যথায় উল্লেখিত)
সমদৈশিকতা

সমদৈশিকতা বলতে পরিমাপ গ্রহণের দিক বা অভিমুখ নির্বিশেষে কোনও বস্তুর কোনও ধর্মের মান একই বা সমান হওয়ার ঘটনাটিকে নির্দেশ করা হয়। একে ইংরেজি পরিভাষায় "আইসোট্রপি" (Isotropy) বলে। অন্য ভাষায় কোনও বস্তুকে কোনও অক্ষের উপরে ঘোরালে যদি সেটির কোনও পর্যবেক্ষণকৃত বা পরিমাপকৃত ধর্মের মান সর্বদা একই হয়, তাহলে ঐ বস্তুর ঐ ধর্মটি সমদৈশিক (Isotropic আইসোট্রপিক)। কোনও ধর্ম যদি এরূপ সমদৈশিকতা প্রদর্শন করে, তবে তাকে সমদৈশিক ধর্ম (Isotropic property আইসোট্রপিক প্রপার্টি) বলে। যদি কোনও পদার্থকে বিভিন্ন দিক থেকে পরিমাপ করলে এর ধর্মগুলির মান একই হয়, তাহলে সেটিকে সমদৈশিক পদার্থ (Isotropic material আইসোট্রপিক ম্যাটিরিয়াল) বলে। যেমন একটি তরল পদার্থ একটি সমদৈশিক পদার্থ, কিন্তু একটি কেলাসিত কঠিন পদার্থ সমদৈশিক নয় (বরং বিষমদৈশিক) কারণ এগুলি কেলাসের অক্ষ থাকে।
সমদৈশিকতার বিপরীত ধারণাটি হল "বিষমদৈশিকতা" বা "অসমদৈশিকতা" (Anisotropy অ্যানাইসোট্রপি)। সমদৈশিকতার কাছাকাছি আরেকটি ধারণা হল "সমসত্ত্বতা" (Homogeneity হোমোজেনেইটি); যদি কোনও পদার্থের প্রতিটি বিন্দুতে পদার্থটির সব গাঠনিক ভৌত ধর্ম একই হয়, তাহলে সেটিকে "সমসত্ত্ব পদার্থ" বলে।
সমদৈশিকতার ইংরেজি পরিভাষা হল "আইসোট্রপি", যার অর্থ সর্বদিকে সমতা। গ্রিক ভাষার "ইসোস" (ἴσος, "সমান") এবং "ত্রোপোস" (τρόπος, "পথ") শব্দমূল দুইটি যোগ করে শব্দটি তৈরি হয়েছে। সঠিক সংজ্ঞা নির্ভর করে বিষয়ের এলাকার উপরে। ব্যতিক্রম ও অসমতাকে প্রায়ই নির্দেশ করা হয় "অ্যান" উপসর্গ দিয়ে, ফলে শব্দটি হয় অ্যানাইসোট্রপি। এটি দিয়ে বুঝায় এমন অবস্থা যেখানে বৈশিষ্ট্যসমূহ ভিন্ন হয় ব্যবস্থাগতভাবে, দিকের উপরে নির্ভর করে। আইসোট্রপিক বিকিরন এ আছে একই তীব্রতা, পরিমাপ এর দিক অগ্রাহ্য করে এবং আইসোট্রপিক ক্ষেত্র একই কর্ম প্রদর্শন করে পরীক্ষনীয় কনা এর দিক অগ্রাহ্য করে।
গণিতশাস্ত্রে সমদৈশিকতা প্রদর্শনকারী কয়েকটি ধারণা নিচে দেওয়া হল 
জ্যোতির্বিজ্ঞানে কোনও পদার্থ, নভোবস্তু বা ঘটনা সবদিক থেকে একই মান ধারণ করলে সেটিকে সমদৈশিক গণ্য করা হয়। যেমন মহাজগতিক অণুতরঙ্গ পটভূমিক বিকিরণ কিংবা মহাবিশ্ব জুড়ে ছড়িয়ে থাকা পদার্থের বৃহৎ মাপনীর বিতরণকে সমদৈশিক গণ্য করা হয়। কোনও নভোবস্তু যেমন কোনও নক্ষত্র যদি সবদিকে একই মানে শক্তি বিকিরণ করে, তাহলে সেটিকে সমদৈশিক বিকিরক (Isotropic radiator) বলে। যে তাত্ত্বিক আদর্শ শুঙ্গ বা অ্যান্টেনা সমস্ত দিকে সমানভাবে সংবেদনশীল, তাকে সমদৈশিক শুঙ্গ বা সমদৈশিক অ্যান্টেনা (Isotropic antenna) বলে।
পরিসংখ্যানবিদ্যায় কোনও কালীন সারির (Time series) মৌলিক ধর্মগুলি যদি সময় পেছনের দিকে গেলেও একই থাকে, তাহলে ঐ কালীন সারিটি সমদৈশিকতা প্রদর্শন করে এবং সেটিকে সমদৈশিক কালীন সারি ডাকা হয়। একইভাবে যদি কোনও স্থানিক প্রক্রিয়ার (Spatial process) ধর্মগুলি সব দিকে একই হয়, তাহলে সেটিকে সমদৈশিক বলা হয়।
স্টেফান-বোলজম্যান নীতি

কোন কৃষ্ণবস্তু'র পৃষ্ঠদেশের একক ক্ষেত্রফল হতে একক সময়ে যে পরিমাণ শক্তি বিকিরিত হয় তা বস্তুটির তাপগতীয় তাপমাত্রার চতুর্থঘাতের সমানুপাতিক - এই নীতিকেই স্টেফানের নীতি অথবা স্টেফান-বোলজম্যান নীতি বলা হয়। এই সমানুপাতের ধ্রুবকটিকে স্টেফান ধ্রুবক অথবা স্টেফান-বোলজম্যান ধ্রুবক বলে যার মান formula_1। এই নীতিটি আবিষ্কার করেন জোসেফ স্টেফান(১৮৫৩ - ১৮৯৩) এবং তাত্ত্বিকভাবে নির্ণয় করেন লুডভিগ বোলজম্যান(১৮৪৪ - ১৯০৬)।১৮৮৪ সালে বোটজম্যান তাপগতিবিদ্যার সাহায্যে স্টেফান সূত্রের তত্ত্বীয় প্রমাণ দেন এবং দেখান যে,উক্ত সূত্র একমাত্র আদর্শ কৃষ্ণবস্তু কর্তৃক নিঃসৃত বিকিরণের ক্ষেত্রেই প্রযোজ্য।এজন্য একে স্টেফান-বোলটজ্ম্যান সূত্র বলা হয়।
বোসন

বোসন হলো পূর্ণসংখ্যক স্পিনবিশিষ্ট একটি মৌলিক কণিকা। এই কণিকা বোস-আইনস্টাইন পরিসংখ্যান মেনে চলে। প্রখ্যাত ভারতীয় বাঙালি তাত্ত্বিক পদার্থবিজ্ঞানী এবং কলকাতা বিশ্ববিদ্যালয় ও ঢাকা বিশ্ববিদ্যালয়ের উন্নয়নশীল পদার্থবিজ্ঞানের অধ্যাপক সত্যেন বোসের (বোস-আইনস্টাইন পরিসংখ্যানের বোস) নামানুসারে পল ডিরাক এই কণিকার নাম প্রদান করেন। বোসনদের বেশিরভাগই হল যৌগিক কণা।
এক শক্তিস্তরে অনেকগুলি বোসন একসঙ্গে থাকতে পারে, যা পাউলির বর্জন নীতি মেনে চলা ফার্মিয়নদের পক্ষে সম্ভব নয়।
বোসনের উদাহরণ হ'ল ফোটন, গ্লুয়ন এবং W এবং Z বোসন (স্ট্যান্ডার্ড মডেলের চারটি বল বহনকারী গেজ বোসন), সম্প্রতি আবিষ্কৃত হিগস বোসন এবং কোয়ান্টাম মাধ্যাকর্ষণটির অনুমানের মহাকর্ষ। কিছু সংমিশ্রিত কণা হ'ল বোসন, যেমন মেসন এবং এমনকি ভর সংখ্যার স্থির নিউক্লিয়াস যেমন ডিউটেরিয়াম (একটি প্রোটন এবং একটি নিউট্রন, পারমাণবিক ভর সংখ্যা = ২), হিলিয়াম -৪, এবং সীসা ২০৮; পাশাপাশি কিছু কাসি-পার্টিকেলস (উদাঃ কপার জোড়া, প্লাজমোন এবং ফোনস)। 
বোসন কণাদের মধ্যে যৌগিক (Composite) ও মৌলিক দুই প্রকারের কণাই আছে। মৌলিক কণাদের (Composite Particles) মধ্যে আছে তিনটি যথা হিগস বোসন, গেজ বোসন। এছাড়াও আছে গ্র্যাভিটন এখনও স্বীকৃত নয়। যৌগিক বোসন কণারা হল মেসন, ডিউটেরিয়াম, হিলিয়াম-৪, লেড-২০৪ ইত্যাদি।
বোস – আইনস্টাইনের পরিসংখ্যানগুলি বোঝায় যে, যখন কেউ দুটি বোসন (একই প্রজাতির) বদল করে, তখন সিস্টেমটির তরঙ্গসীমা অপরিবর্তিত থাকে।
সমস্ত পরিচিত প্রাথমিক এবং যৌগিক কণাগুলি তাদের স্পিনের উপর নির্ভর করে বোসন বা ফার্মিয়ন হয়: অর্ধ-পূর্ণসংখ্যা স্পিন সহ কণাগুলি ফার্মিয়ন;  পূর্ণসংখ্যা স্পিন সহ কণাগুলি বোসন।  ননরিলেটিস্টিক কোয়ান্টাম মেকানিক্সের কাঠামোর মধ্যে এটি একটি নিখুঁত অভিজ্ঞতামূলক পর্যবেক্ষণ।  আপেক্ষিক কোয়ান্টাম ফিল্ড তত্ত্বে, স্পিন-পরিসংখ্যানের উপপাদ্যটি দেখায় যে অর্ধ-পূর্ণসংখ্যার স্পিন কণাগুলি বোসন হতে পারে না এবং পূর্ণসংখ্যা স্পিন কণাগুলি ফার্মিন হতে পারে না।
গোলক

বৃত্তকে এর ব্যাসের চারপাশে ঘুরালে যে ঘনবস্তু উৎপন্ন হয় তাকেই গোলক বা সুষম গোলক বলে। formula_1 ব্যাসার্ধের একটি গোলকের আয়তন হবে (4πformula_2)/3 এবং এর পৃষ্ঠদেশের ক্ষেত্রফল হবে 4πformula_3। কার্তেসীয় স্থাণাঙ্ক ব্যাবস্থায় কেন্দ্র মূল-বিন্দুতে অবস্থিত এমন formula_1 ব্যাসার্ধর কোন গোলকের সমীকরণ হবে: formula_5।
সুতরাং গোলক হল ত্রিমাত্রিক দেশে অবস্থিত একটি গোল বলের ন্যায় জ্যামিতিক আকার।
৩ মাত্রার একটি গোলক ভিতরে আয়তন (অর্থাৎ একটি বল-এর আয়তন)-এর সূত্র দেওয়া হলো
যেখানে R হল গোলকের ব্যাসার্ধ এবং π হল ধ্রুবক পাই. এই সূত্রটি প্রথম আর্কিমিডিস দ্বারা উদ্ভূত হয়েছিল, যিনি দেখিয়েছিলেন যে একটি গোলকের আয়তন একটি পরিধিকৃত সিলিন্ডারের 2/3। (এই দাবিটি ক্যাভালিয়ারির নীতি থেকে অনুসরণ করে।) আধুনিক গণিতে, এই সূত্রটি অখণ্ড ক্যালকুলাস ব্যবহার করে উদ্ভূত হতে পারে, যেমন x = 0 থেকে x অক্ষ বরাবর কেন্দ্রীভূত অসীম পুরুত্বের অসীম সংখ্যক বৃত্তাকার ডিস্কের আয়তনের যোগফলের যোগফল যেখানে ডিস্কের ব্যাসার্ধ r (অর্থাৎ y = r) থেকে x = r যেখানে ডিস্কের ব্যাসার্ধ রয়েছে 0 (অর্থাৎ y = 0)। যেকোনো প্রদত্ত x এ, বর্ধিত আয়তন (δV) ডিস্কের ক্রস-বিভাগীয় এলাকার গুণফল x এবং এর পুরুত্ব (δx) দ্বারা দেওয়া হয়: এবং এটি খুব উচ্চ মানের । (This assertion follows from Cavalieri's principle.) In modern mathematics, this formula can be derived using integral calculus, e.g. disk integration to sum the volumes of an infinite number of circular disks of infinitesimal thickness stacked centered side by side along the "x" axis from "x = 0" where the disk has radius "r" (i.e. "y = r") to "x = r" where the disk has radius "0" (i.e. "y = 0").
At any given "x", the incremental volume ("δV") is given by the product of the cross-sectional area of the disk at "x" and its thickness ("δx"):
And it is very high quality
The total volume is the summation of all incremental volumes:
In the limit as δx approaches zero this becomes:
At any given "x", a right-angled triangle connects "x", "y" and "r" to the origin, hence it follows from Pythagorean theorem that:
Thus, substituting "y" with a function of "x" gives:
This can now be evaluated:
সুতরাং গোলকের আয়তন হল:
বিয়ার

বিয়ার () পৃথিবীর সবথেকে বেশি খেয়ে থাকা একটি জনপ্রিয় ড্রিঙ্ক। এবং সম্ভবত এটি প্রাচীনতম পানীয়। জল ও চায়ের পর বিয়ারের স্থান মানে তৃতীয় অবস্থানে এর স্থান। 
বিয়ার উৎপাদিত হয় গম, ভুট্টা (ভূট্টা) গাঁজনকৃত ও কার্বনযুক্ত করে যদিও প্রধানত খাদ্যশস্য শস্য হতে প্রাপ্তও শর্করা গাঁজন করে বিয়ার বানান হয়, তবে বার্লি আর ধান ব্যাপকভাবে ব্যবহৃত হয়। 
অনেকেই বলে থাকেন যে, বিয়ার পান করলে কোনও ক্ষতি হয় না। নানা সমীক্ষায় উঠে এসেছে যে নির্দিষ্ট পরিমাণে বিয়ার পান শরীরের উপকার করে থাকে। বিয়ার পানের আগে তার উপকারিতা যেমন জেনে রাখা উচিত, তেমনই জেনে রাখা ভালো বিয়ার পানের ফলে শরীরের কী কী ক্ষতি হতে পারে, সেটিও—
প্রয়োজনের চেয়ে বেশি কোনও কিছুই খেলে বা পান করলে, তা শরীরের ক্ষতি করে দেয়। বিয়ারের ক্ষেত্রেও এই কথাটি খাটে। ওয়াইনের তুলনায় বিয়ারে অ্যালকোহলের পরিমাণ কম হয়। এতে কোনও প্রিসারভেটিভ থাকে না। পাউরুটির মতো প্রোসেসড ও ফার্মেন্ট করা হয়। কিছু কিছু সমীক্ষায় একে হৃদযন্ত্রের জন্য উপকারী বলা হয়েছে।
বিয়ারে এইচডিএল বা গুড কোলেস্টেরল থাকে। এতে ভিটামিন বি৬, বি, ফলিক অ্যাসিড ও দ্রাহ্য ফ্যাট থাকে। শরীরের পক্ষে এটি উপকারী। বিয়ার পান করলে হোমোসিস্টিনের স্তর কমে। উল্লেখ্য এই হোমোসিস্টিনই হৃদরোগের কারণ হয়ে দাঁড়ায়।
বিয়ার সম্ভবত দুনিয়ার সবচেয়ে পুরানো পানীয় যা নব্যপ্রস্তরযুগ এর প্রথম দিকে প্রস্তুত করা হয়। এই বিষয়ে প্রাচীন ইরাক ও প্রাচীন মিশরের লিখিত ইতিহাস হতে এর প্রাচীনতমতার বিবরণ পাওয়া যায় ।
সাপুড়ে

সাপুড়ে একটি পেশাভিত্তিক জনগোষ্ঠী যারা বনে-বাদাড়ে সাপ ধরে এবং ধৃত সাপের বিষ ও চামড়া বিক্রয় করে জীবিকা নির্বাহ করে।
সাপুড়েদের অনেকে জনপদে ঘোরে এবং সাপের খেলা দেখিয়ে জীবিকা নির্বাহ করে। বাংলাদেশের গ্রামে-গঞ্জে এদের ঝাঁপিতে করে নির্বীষ সাপ নিয়ে ঘুরতে দেখা যায়। পেটমোটা "সাপুড়ে-বাঁশি" বাজিয়ে এরা সাপ নাচায়। বাংলাদেশের আরেকটি বিশেষ জনগোষ্ঠী হলো বেদে যারা সাপের খেলা দেখিয়ে জীবিকা নিবার্হ করে। প্রকৃতপক্ষে সাপ ভালো শুনতে পায়না, তাই মাটিতে সাপুড়ের পা ঠোকা এবং বাঁশি দোলার কসরতে এরা হেলে-দুলে সাড়া দেয়। এটাই সাপের নাচ তথা সাপের খেলা।
সাপুড়ে জনগোষ্ঠীর একাংশ ওঝা নামে পরিচিত। এরা শেকড়-বাকড় দিয়ে সর্পাঘাতের হাতুড়ে চিকিৎসাও করে থাকে। গ্রামে-গঞ্জে কোন কোন ওঝার এমন খ্যাতি থাকে যে এরা সাপে-কাটা মৃত মানুষকে জ্যান্ত করতে সক্ষম।
জনশ্রুতি এই যে সাপুড়েরা মন্ত্রসিদ্ধ এবং মন্ত্র বলে সাপ ধরে। এজন্যে সাপুড়েরা জনগণের সমীহের পাত্র। কিন্তু প্রকৃতপক্ষে এরা সাপের গতি-প্রকৃতি ও আচরণ সম্পর্কে সম্যক অভিজ্ঞ এবং সুযোগ বুঝে ক্ষীপ্রগতি, হস্তনৈপূণ্যে সাপ পাকড়াও করে ঝাঁপিতে পোড়ে। সাপ ধরার সময় এরা নানা মন্ত্র পাঠ করে থাকে। সাপ ধরার পর এরা বিষ দাঁত উপড়ে ফেলে এবং বিষ দোহন করে নেয়। বিষ দাঁত উপড়ে ফেলা ছাড়াও এরা "ডেন্টাল প্যাপিলা" চেঁছে রাখে যাতে দাঁত আর না গজায়।